text:
बिहार सम्मान समारोह बहन्ने नीतीश-केजरीवालक भेंट-घांट खूब चर्चा मे रहल. साहित्यिक संस्थाक राजनीतिक इस्तेमालक आरोप-प्रत्यारोपक बीच जे छनि क' आएल से मैथिल लेल सुखद अछि. साहित्य मे योगदान लेल गंगेश गुंजन ओ रंगमंच लेल प्रकाश झा कें मैथिली-भोजपुरी अकादमी केर पहिल 'बिहार सम्मान' देल गेल. दुनू मिथिला सं छथि आ मैथिली साहित्य ओ रंगमंच केर चर्चित-प्रशंसित व्यक्तित्व छथि. मिथिमीडिया सहयोगी मनीष झा 'बौआभाइ' कार्यक्रमक मादे किछु चहटगर लिखलनि अछि —
बुधदिन,19 अगस्त 2015, बेरू पहर 3 बजे स’ कला,संस्कृति एवं भाषा विभाग, दिल्ली सरकारक तत्त्वाधान मे मैथिली भोजपुरी साहित्य अकादमी द्वारा मावलंकर हॉल केर सभागार मे “बिहार सम्मान समारोह’ केर आयोजन कैल गेल. मुख्य अतिथि केर रूप मे बिहारक मुख्यमंत्री नीतीश कुमार आमंत्रित छलाह. विशिष्ट अतिथि अकादमीक वर्तमान अध्यक्ष आ दिल्ली सरकार मे मुख्यमंत्री अरविन्द केजरीवाल छलाह. कार्यक्रमक अध्यक्षता केलनि कपिल मिश्रा (कला,भाषा आ संस्कृति मंत्री,दिल्ली सरकार). कला/साहित्य/राजनीति आदि क्षेत्र में विशेष ख्यातिप्राप्त लोक के सम्मान करबाक उद्देश्य स’ कार्यक्रमक आयोजन कैल गेल छल जाहिमे मिथिला मिथिलोत्थानमे रंगकर्मक माध्यम स’ निरंतर जोगदान देनिहार प्रकाश झा (निदेशक-मैलोरंग) आ साहित्य वास्ते गंगेश गुँजन सहित कतेको गणमान्य व्यक्ति सम्मानित भेला. सम्मानक क्रममे फ्रेमिंग करैल प्रशस्ति पत्र आ शाल देल गेलनि आ राशि के नाम पर केजरीवाल, सिसोदिया आ नीतीश कुमारक चौवनिया मुस्कान. सांस्कृतिक कार्यक्रममे सांगीतिक प्रस्तुति हेतु मिथिलारत्न कुञ्जबिहारी मिश्र आ भोजपुरी के बहुचर्चित गवैया भरत शर्मा व्यास आमंत्रित छलाह. कार्यक्रमक रूप रेखा पूर्व निर्धारित छल आ तदनुसार संपन्न भेल.
बिहार विधानसभाक चुनाव नजदीक अछि आ दू-दू टा मुख्यमंत्री एक मंच पर अतिथि छथि त’ स्वाभाविक छै जे राजनीतिक हलचल रहबे करतै आ सेएह भेबो केलै. दुन्नू जनप्रतिनिधि एहि सुअवसर पर मंच केर भरि पोख उपयोग करैत अपन-अपन उपलब्धि केर भूरि-भूरि प्रशंसा केलनि अन्यथा मैथिली-भोजपुरी भाषाक विकास आ वृहत रूपरेखा केर चर्च-बर्च हेबाक चाही छलै. पहिल बेर एहेन बुझना गेल जे अकादमीक आयोजन कम आ आम आदमीक (पार्टी) आयोजन बेसी छल. अकादमी एहि बेर भाषा प्राथमिकता विवाद स’ बचबाक ब्यौंत त’ केलक मुदा राजनीतिक मंच बना सोझा ठाढ़ करबाक श्रेय सेहो लेलक. मंच पर कुर्सी लगाय कार्यक्रमक आदि स’ अंत धरि आनंद लेलनि आम आदमी पार्टीक मुख्यमंत्री सहित अन्य नेतागण जेनाकि : कुमार विश्वास,गोपाल राय,मनीष सिसोदिया,के.सी.त्यागी,संजीव झा,ऋतुराज गोविन्द झा,नीरज पाठक आदि.
जनसामान्य में सेहो जेना असंतोष साफ बुझना गेल कारण समय स’ एक घंटा पूर्व हाउसफुल के सूचना आ डिस्प्ले बोर्ड साउंडविहीन अवस्था में छल जाहिमे फोटो त’ अबै मुदा अवाजे निपत्ता, ओना एकर तकनीकी संज्ञान लैत जल्दिये सक्रिय क’ देल गेलैक. हॉलमे उपस्थित दर्शक में सम्मान/संगीत प्रस्तुति देखबाक जिज्ञासा कम आ केजरीवाल समर्थित कार्यकर्ता (जिनका नैं त’ मैथिली आ नैं भोजपुरीकें “अ” ज्ञान) आ नितीश के सुनबाक जिज्ञासु (खाँटी बिहार निवासी) लोक बेसी देखल गेला जकर सद्यः प्रमाण छल नितीश के प्रस्थान करिते बारह आना लोकक सीट खाली भेनाइ. बाहर में प्रतीक्षारत सुच्चा दर्शक जिनका राजनीति स’ कम आ कुंजबिहारी जीक “जय-जय भैरवि,गुमान छै ई हमरा आ खाक’ मगहिया पान” आदि गीत सुनबाक जिज्ञासा ऑफिस स’ खीच अनने रहनि से सब जा सीट पर विराजमान भ’ कार्यक्रमक समापन धरि साक्ष्य बनला.
Tags: हालचाल हालचाल : एहिपार


c: text/html

text:
> अशोक झा (मिथिला विकास परिषद्, कोलकाता) कें बाबू साहेब चौधरी सम्मान
नव दिल्ली : अखिल भारतीय मिथिला संघ, दिल्लीक तत्त्वाधानमे आयोजित एक दिवसीय मिथिला विभूति स्मृति पर्व समारोह विगत रवि (29 नवम्बर) कें भव्यताक संग मनाओल गेल. कार्यक्रमक शुभारम्भ 15 वर्षीय सरस्वती आराध्या मैथिली ठाकुरक सुन्नर स्वरमे कविकोकिल विद्यापति “जय जय भैरवि”क संग प्रारम्भ भेल आ तदुपरान्त आयोजनक मुख्य अतिथि भारत सरकारक केन्द्रीय मंत्री हर्षवर्धन ओ विभिन्न दलक राजनीतिक ओ समाजक किछु गणमान्य व्यक्ति लोकनि जेनाकि हुकुमदेव नारायण यादव, महाबल मिश्रा,कीर्ति झा आजाद,संजय झा,राम कुमार झा, कर्नल अनिल झा, डॉ. एच.सी.एल. गुप्ता, अशोक झा आदि लोकनि दीप प्रज्ज्वलित कएलनि.
बरख 1951 मे कलकत्तामे स्थापित ई संस्था 1967 स’ दिल्ली शहरमे सक्रियताक संग मिथिला-मैथिली वास्ते तत्पर रहैत अपन 48म बर्खक आयोजनक अवसर पर कतेको उपलब्धि स’ अवगत करौलक. आजुक आयोजनमे संघ द्वारा 13म शताब्दीक प्रख्यात महाकवि (वर्णरत्नाकर ओ धूर्तसमागम केर रचयिता) ज्योतिरीश्वर ठाकुरक काल्पनिक छायाचित्रक अनावरण. एहि ठाम एकटा गप्प मोन पारब आवश्यक जे विगत किछु बर्ख स’ मैलोरंग रेपर्टरी द्वारा वरिष्ठ रंगकर्मीकें ज्योतिरीश्वर सम्मान स’ सम्मानित कएल जेबाक परम्पराक निर्वाह भ’ रहल अछि. संस्थाक संस्थापक बाबू साहेब चौधरीक नाओं स’ ई सम्मान संस्कृति ओ रंगकर्मी कोलकाता प्रवासी (मधुबनी जिलान्तर्गत बरहा निवासी) अशोक झाकें, डॉ. सर गंगानाथ झाक नाओं स’ संदीप फाउंडेशन केर स्वामी शिक्षाविद संदीप झाकें, भोगेन्द्र झाक नाओं स’ ई सम्मान मैथिलीक सुपरिचित गीतकार/कवि मिथिलापुत्र प्रदीपकें प्रदान कएल गेलनि संगहि विभिन्न क्षेत्रमे विशेष जोगदान वास्ते मिथिला विभूति सम्मान जेकि प्रतिवर्ष देबाक परम्परा रहल अछि ओ क्रमशः आलोक झा (पत्रकार), नीरज पाठक (राजनीति), ऋतुराज गोविन्द (राजनीति) आदिकें प्रदान कएल गेलनि . मंच सञ्चालन संस्थागत प्रकाश झा केलनि ओ सांस्कृतिक कार्यक्रमक सञ्चालन रामसेवक ठाकुरक हास्य-व्यंग्य-साहित्य सम्मिश्रित रंग-बिरंगक चोहटगर चुटकुलादिक संग बेस मनोरंजक रहल.
आयोजनक पहिल चरणमे पाग, शॉल, पुष्पगुच्छ आ प्रतीक चिन्हक संग अतिथि सम्मान आ तत्पश्चात अतिथिक वक्तव्य ओ संस्थाक स्मरिकाक विमोचन सेहो कएल गेल . संस्थाक सचिव विद्यानन्द झा अपन वक्तव्यमे किछु बिंदुकें स्पष्ट रूप स’ रखैत उपस्थित राजनीतिज्ञ लोकनिक ध्यानाकर्षण केलनि संगहि दुःख जतौलनि जे मिथिला कहियो पान-माँछ-मखानक उत्पादनक केंद्र रहल अछि मुदा सरकारक उदासीनताक कारण माँछक आयात आजुक तिथिमे हैदराबाद (आन्ध्रा) स’ भ’ रहल अछि, दिल्लीमे मैथिली भोजपुरी साहित्य अकादमीक संयुक्त गठन केर बावजूद मैथिलीकें समुचित स्थान स’ वंचित राखल जाइत रहल अछि आ तैं फराक अकादमीक गठन हेबा पर आ मिथिला क्षेत्रमे रोजगार ओ उद्यम पर विशेष जोर देलनि. अध्यक्षीय भाषणमे विजय चन्द्र झा द्वारा विगत 48 बर्खमे संस्थाक अनेकानेक उपलब्धिक क्रममे एकटा बहुत पैघ आ महत्त्वपूर्ण सूचना सोझा आएल जे दिल्लीक संगम विहारमे दू सए गज जमीन पर मिथिला भवन निर्माणाधीन अछि आ अंतिम चरणमे अछि जाहिमे तन-मन-धनस’ जोगदान देनिहार एक-एक व्यक्तिक नाओं ल’ कृतज्ञता ज्ञापित केलनि.
आयोजनक दोसर चरणमे सांस्कृतिक कार्यक्रमक श्रीगणेश पुनः मैथिली ठाकुरक स्वर स’ भेल आ हुनक एहि बाल्यावस्थामे अद्वितीय गायनकें प्रत्यक्षदर्शी सभागारमे बैसल दर्शकक थोपरीक गरगराहैट रुकबाक नाओं नैं ल’ रहल छल आ संस्थाक सदस्य लोकनि त्वरित निर्णय लैत मैथिलीकें अपन उद्देश्यमे सफल हेबा लेल तीन बर्ख धरि 11,000/- सालाना आर्थिक सहायता देबाक घोषणा केलनि. ज्ञात हो कि किछु मास पूर्व मिथिला मिरर केर सम्पादक ललित नारायण झा द्वारा मैथिली ठाकुरक साक्षात्कारक विडियो यूट्यूब केर माध्यम स’ बेस चर्चामे रहल अछि. तकरा बाद मैथिलीक सुपरिचित गायक हरिनाथ झा विद्यापति गीतमे शास्त्रीय धुनक मनोरम प्रयोगक संग हुनक गाओल किछु प्रसिद्ध गीत जेना “हे गे बुधनी माए, रंगीला ई बिहार भ’ गेलै” आदि सुना दर्शककें भाव विभोर केलनि. महिला कलाकारमे अंजना आर्या “मोरा रे अंगनमा चनन केर गछिया” आ पूजा “राजा जनक जीके बागमे” आदि गीतक प्रस्तुति देली. गायक संजय झा द्वारा मिथिला वर्णन “स्वर्ग स’ सुन्दर मिथिला धाम”मे शास्त्रीय संगीतक मसल्ला बेस रुचिगर रहल. गायक बमबम द्वारा गाओल गीत “मामा यौ कने खैनी दिय” स्व. हेमकांत झाकें यथोचित श्रद्धांजलिक देबामे कोनो कोताही नैं केलक . सांस्कृतिक कार्यक्रम जहन अपन समापन दिस डेग बढ़ेबा लेल अग्रसर छल तखने मिथिलांचलक बूढ़ स’ नेन्ना सभक हृदयमे सामान रूप स’ बसल लोकगायक कुंजबिहारी मिश्र ट्रेन बिलम्ब हेबाक कारणें देरी स’ पहुँचला जरूर मुदा अपन गुण अनुरूप दर्शककें अपन गायनक मोहनियाँ मंत्र मारैत समापन धरि बान्हि रखला. आयोजन सभ दृष्टिकोणे सफल रहल आ अन्तमे अध्यक्ष विजय चन्द्र झा द्वारा धन्यवाद ज्ञापनक पश्चात कार्यक्रम अपन निश्चित समय पर इति शुभम कएल.
रिपोर्ट : मनीष झा 'बौआभाइ'
Tags: हालचाल : एहिपार

robotstxt: allowed

filter: keep


text:
राजा रवि वर्मा
राजा रवि वर्मा (१८४८ - १९०६) भारत के विख्यात चित्रकार छल। ओ भारतीय साहित्य आ संस्कृति के पात्रक चित्रण केलक। उनकर चित्र क सबसँ बडका विशेषता हिन्दू महाकाव्यसभ आ धर्मग्रन्थसभ पर बनाएल गेल चित्र अछि। हिन्दू मिथकसभ क बहुत ही प्रभावशाली प्रयोग उनकर चित्र मे दिखैत अछि। वडोदरा (गुजरात) स्थित लक्ष्मीविलास पैलेस के संग्रहालय मे उनकर चित्र क बहुत बडका संग्रह अछि।
जीवन परिचय[सम्पादन करी]
राजा रवि वर्मा क जन्म २९ अप्रैल १८४८ क केरल के एक छोट सँ शहर किलिमानूर मे भेल। पाँच वर्ष क छोट आयु मे ही ओ अपन घर क दीवारसभ क दैनिक जीवन क घटनासभसँ चित्रित करनाई प्रारम्भ करि देने छल। उनकर चाचा कलाकार राजा राजा वर्मा उनकर प्रतिभा क पहचानलक आ कला क प्रारम्भिक शिक्षा देलक। चौदह वर्ष क आयु मे ओ उनका तिरुवनंतपुरम लके चलि गेल जतय राजमहल मे उनकर तैल चित्रण क शिक्षा भेल। बाद मे चित्रकला के विभिन्न आयाम मे दक्षता के लेल ओ मैसूर, बड़ौदा आ देश के अन्य भागसभ क यात्रा केलक। राजा रवि वर्मा क सफलता क श्रेय उनकर सुव्यवस्थित कला शिक्षा क जाइत अछि। ओ पहिले पारम्परिक तंजौर कला मे महारत प्राप्त केलक आ फेर यूरोपीय कला क अध्ययन केलक।
डाक्टर आनंद कुमारस्वामी उनकर चित्र क मूल्यांकन करि कलाजगत मे उनका सुप्रतिष्ठित केलक। ५७ वर्ष क उमर मे १९०५ मे उनकर देहान्त भेल।
जीवन परिचय[सम्पादन करी]
कलाकृतिसभ[सम्पादन करी]
रोचक तथ्य[सम्पादन करी]
मुख्य कृतिसभ[सम्पादन करी]
सन्दर्भ सामग्रीसभ[सम्पादन करी]
- ↑ Joshi, Om Prakash (1985). Sociology of Indian art. Rawat Publications. प॰ 40.


text:
Google Translate Maithili : रीयल-टाइम मशीन आ ऐप आधारित अनुवाद केर आवश्यकता बढि रहल छै. गूगल अपन I/O डेवलपर सम्मेलन मे घोषणा केलक अछि जे गूगल ट्रांसलेट टूल मे 24 नव भाषा जोड़ल जा रहल अछि. नवका 24टा जोड़ल जा रहल भाषा मे 8टा भारतीय भाषा अछि.
संस्कृत सहित मैथिली, असमिया, डोगरी, कोंकणी, भोजपुरी, मणिपुरी आ मिजो कें गूगल ट्रांसलेट टूल मे जोड़ल गेल अछि. एहि सं आन भाषा सब सं एहि भाषा सब मे मशीन अनुवाद आसान भेल अछि. गूगल दिस सं कहल गेल अछि जे एहि मे लगातार सुधार कएल जा रहल अछि.
आगामी समय मे गूगल असिस्टेंट, गूगल ट्रांसलेट सहित भाषा सेवा सब मे एकर उपयोग बढ़त. मैथिली भाषा मे सुविधा भेला सं ऑनलाइन मैथिली सामग्री सब बेसी उपलब्ध हेतै, एहन आशा कएल जा रहल अछि.
मैथिली एक्टिविस्ट रोशन चौधरी कहैत छथि —
गूगल ट्रान्सलेट आब मैथिली मे सेहो उपलब्ध होएत. हमरा विश्वास अछि जे मैथिली वेब लेल ई क्रान्तिकारी डेग साबित होएत. अहि अनुवाद मे एकटा खराप गप सेहो छै जे शुद्धता-अशुद्धता कें धिआन मे नञि राखल गेल अछि. आगामी दिन मे आवश्यक सुधार सब जरूर हेतै!
ओतहि गूगल केर घोषणा सं सोशल मीडिया सहित मैथिली भाषा-भाषी मे एकटा खुशीक लहरि देखल जा रहल अछि. बेसी सं बेसी लोक एहि सुविधा कें लाभ उठा मैथिली भाषा मे वेब पर कंटेंट जोड़थि. निश्चय उपयोग आ उपभोक्ता बढ़ने एहन सन सुविधा मे बढ़ोतरी होइत रहतै. ज्ञात हो जे विकिपीडिया, बाजा ऐप सहित कतेको इन्टरनेट सं जुड़ल ऐप आ वेबसाइट सब मैथिली मे कंटेंट कें बढ़ा रहल अछि.
फोटो साभार : गूगल


text:
सहरसा। 07 नवम्बर।
लोक आस्था केर महापर्व छठ अनुष्ठान आय उदयीमान सूर्य क' अर्घ्य देलाक बाद संपन्न भेल। आय भिनसर 3 बजे सँ श्रद्धालु लोकनि पटनाक गंगा घाट समेत देशक विभिन्न घाट पर भगवान भास्कर क' अर्घ्य देबाक लेल पहुँचलनि। भगवान भास्कर क' अर्घ्य देबाक बाद छठ व्रति सभ अप्पन 36 घंटा के निर्जला उपवास प्रसाद खेलाक बाद तोड़लनि।
अपने क' बता दी चार दिवसीय छठ महापर्व शुक्रवार दिन नहाय-खाय के संग शुरू भेल छल। ऐहिक बाद व्रति सभ शनिवार दिन खरना पूजा केलन्हि। कैल्ह रविवार क' अस्ताचलगामी सूर्य क' अर्घ्य देल गेल, जखन की आय सोमवार क' व्रति लोकनि उदीयमान सूर्य क' अर्घ्य द' प्रणाम करैत एहि महापर्व केर समापन केलन्हि।


text:
सहरसा-
1. सहरसा के स्टेडियम ग्राउंड मे उद्योग मेला शुरू भेल. मेला मे नब -नब चीज के देखय लेल लोक के भीड़ आबि रहल अछि. सभ सं बेसि भीड़ कृषि विभाग के स्टॉल पर देखाय पड़ि रहल अछि.
2. बिहार के उद्योग मंत्री दिनेशचन्द्र यादवजीक कहनाय छनि जे बैजनाथपुर पेपर मिल छह मास के भीतर चालू करि देल जाएत . एकरा लेल सरकार के तरह सं झंडा देखा देल गेल अछि आओर मिल के लेल जरूरी उपकरण...कल-पूर्जा जुटाबय के तैयारी सेहो शुरू भs गेल अछि . मंत्रीजी के इहो कहनाय छलन्हि जे सहरसा मे जल्दीए एकटा बड़का औद्योगिक प्रांगण स्थापित कएल जाएत.
समस्तीपुर-
राजेन्द्र कृषि विश्वविद्यालय के फ्लैक्स हाउस मे दु दिनक मधु मेला शुरू भेल. ई मेला शुक्र आओर शनिदिन चलत. मेला मे मधुमक्खी पालन के कइटा स्टॉल लगाएल गेल अछि.
भागलपुर-
भागलपुर मे पुसा के तर्ज पर एकटा नबका कृषि विश्वविद्यालय खोलल जाएत. एहि पर करीब 350 करोड़ रुपया खर्च होएत. एकर घोषणा मुख्यमंत्री नीतीश कुमार अपन विकास यात्रा के क्रम मे कएलखिन्ह.
झंझारपुर-
बिहार के आपदा प्रबंधन राज्यमंत्री नीतीश कुमार के कहनाय छनि जे झंझारपुर मे राष्ट्रीय स्तर के स्टेडियम बनत. स्टेडियम मे ओ सभ सुविधा रहत से राष्ट्रीय स्तर के स्टेडियम मे होएत अछि.
दरभंगा-
अपन मांग के लs क बिहार राज्य विश्वविद्यालय आओर महाविद्यालय कर्मचारी महासंघ के आह्वान पर राज्य के 9 विश्वविद्यालय के सभटा शिक्षकेतर कर्मचारी सामूहिक अवकाश पर रहताह.


text:
जनकपुर : मैथिलीक वरिष्ठ साहित्यकार कीर्तिनारायण मिश्र नेपालमे लिखल जाइत रचनापर अपन टिप्पणी करैत एकरा भारतीय क्षेत्रमे लिखल जा रहल काव्य लगायत कोनो विधाक रचनासं झूस नहि हएबाक गप कहलनि. ओ अपन तीन दिनक प्रवासपर जनकपुर आयल छलाह. हुनक सम्मानमे आयोजित एक विशेष कार्यक्रममे बजैत ओ कएक दशकक अन्तरालक बाद नेपाल अएबाक बात कहैत भाव विभोर भ' जनकपुर आगमनकें सफल कहलनि.
कार्यक्रमक अध्यक्षता प्राज्ञ रामभरोस कापडि 'भ्रमर' क' रहल छलाह. अपन अध्यक्षीय मन्तव्यमे ओ मिश्रजीक जनकपुर आगमन स्मरणीय रहत से विश्वास व्यक्त करैत भारतीय मैथिली क्षेत्रमे नेपालीय मैथिली साहित्यकें जानि बूझिक' अबडेरल जा रहल तथ्यकें उजागर कएलनि. तकराबाद एकटा संक्षिप्त तथा स्तरीय काव्यपाठक क्रम शुरू भेल जाहिमे मिश्रजीक अतिरिक्त डा. रेवती रमणलाल, अयोध्यानाथ चौधरी, काशीकान्त झा, दिगम्बर भूषण दिनमणि, अशोक दत्त, बिजय दत्त मणि, राजाराम सिंह राठौर, मनोज प्रमेश, रामभरोस कापडि भ्रमर लगायतक रचना प्रस्तुत भेल.
(रिपोर्ट : मिथिमीडिया ब्यूरो)
Tags: हालचाल हालचाल : ओहिपार


text:
पटना। बिहार आइ भले बिहार बिजली क जबरदस्त संकट स जूझि रहल अछि, मुदा राज्य सरकार क मानब अछि जे अगिला 4-5 साल मे राज्य क लग मे जरूरत स बेसी बिजली होएत। सरकार कए सबस बेसी बिजली भेटबाक उम्मीद नबीनगर मे एनटीपीसी आ बिहार राज्य बिजली बोर्ड क संयुक्त उद्यम क तहत बनि रहल थर्मल पावर स्टेशन स अछि। मुदा राज्य मे तेजी स बढि़ रहल बिजली क मांग कए देखैत इ कहब मुश्किल अछि जे प्रस्तावित परियोजनाक बनलाक बाद अनहार बिहार मे केतबा इजोत आबि सकत।
ओना ऊर्जा मंत्री रामाश्रय प्रसाद सिंह कहला, ‘हम एनटीपीसी क संग मिलिकए नबीनगर मे एकटा संयुक्त उपक्रम गठित केने छी, जेकर नाम नबीनगर पावर जेनरेटिंग कंपनी रखल गेल अछि। एकर लेल जमीन क निशानदेही भ चुकल अछि आ अधिग्रहण क प्रक्रिया चलि रहल अछि। एहि परियोजना स अगिला 4-5 साल मे राज्य कए 1485 मेगावॉट बिजली भेटत।Ó एकर अलावा, सरकार निजी क्षेत्र क संग मिलिकए सेहो बिजली उत्पादन क संभावना ताकि रहल अछि। एकरा लेल सरकार बक्सर (चौसा), भागलपुर (पीरपैंती) आ लखीसराय (कजरा) जिला मे जमीन कए चिन्हित करि चुकल अछि। संगहि, सरकार कए जल विद्युत स सेहो काफी उम्मीद अछि। एकरा लेल त ओ एहि क्षेत्र मे पैघ परियोजना कए स्थापित करबाक काज करि रहल अछि। सिंह कहला, ‘हम पैघ परियोजना कए सेहो स्थापित करबाक कोशिश करि रहल छी, जेकर तहत डागमारा (126 मेगावॉट), इंद्रपुरी (450 मेगावॉट), सिनाफदर (345 मेगावॉट) आ हथियादह-दुर्गावती (1600 मेगावॉट) पर काज चलि रहल अछि।Ó राज्य सरकार उत्पादन क्षमता मे इजाफा क संग-संग ट्रांसमिशन आ वितरण क्षमता कए मजबूत आ ओकर विस्तार करबाक सेहो गप करैत अछि।


text:
पटना । अगर सब किछु ठीक ठाक रहल, त एहि साल क अंत तक पुलिस विभाग मे 4800 ड्राइवर क बहाली भ सकैत अछि। एहि स संबंधित प्रस्ताव गृह विभाग कए हाल मे पठाउल गेल अछि। प्रक्रिया मे तेजी अनबा लेल पुलिस मैनुअल मे संशोधन कैल जा रहल अछि। विभाग कए कहब अछि जे गाड़ी त अछि मुदा ड्राइवर नहि। विभाग क कहब अछि जे हाल क दिन मे अपराध आ नक्सल समस्या स निबटबा लेल पैघ संख्या मे गाड़ी कीनल गेल अछि, मुदा ड्राइवर नहि अछि। जे ड्राइवर छथि हुनका प्रोन्नत करि देल गेल अछि। हालात इ अछि जे आब आलाधिकारी कए सेहो अपन गाड़ी अपने चलेबा लेल कहल जा रहल अछि। एकर अलावा एंटी लैंडमाइंस सन वाहन कए चलेबा लेल ड्राइवर नहि अछि। वैकल्पिक व्यवस्था क तहत सैप क जवान एहि वाहन कए चला रहल छथि।
जानकारीक अनुसार पहिने मात्र 800 ड्राइवर बहाल करबाक योजना छल, मुदा जाहि ढंग स वाहन बढ़ल अछि ओकरा देखैत इ संख्या कम पडि़ रहल अछि। हाल मे गृह सचिव आ पुलिस मुख्यालय क अधिकारी क बीच भेल बैठक मे चारि हजार आओर ड्राइवर बहाल करबाक प्रस्ताव रखल गेल अछि।
पुलिस मुख्यालय एहि मामले मे स्पष्ट केलक अछि जे सैप क जवान कए छोडि़ अन्य कोनो पद पर कांट्रैक्ट पर बहाली नहि होएत। पहिने ड्राइवर क लेल इ योजना छल, जेकरा आब त्याग देल गेल अछि। आब सिपाही चयन पर्षद क माध्यम स प्रतियोगिता होएत। चयन क प्रक्रिया आ योग्यता मे सेहो संशोधन कैल जा रहल अछि। पहिने ड्राइवर क लेल सेहो दौड़ प्रतियोगिता होइत छल। एकरा हटेबा पर विचार कैल जा रहल अछि। पहिने जेकरा लग ड्राइविंग क पांच सालक अनुभव छल, हुनकर चयन कैल जाइत छल। आब तीन साल क अनुभव क प्रावधान कैल जा रहल अछि। ड्राइविंग ट्रायल कए अनिवार्य कैल जा रहल अछि।
एडीजीएडीजी (मुख्यालय) पीके ठाकुर कहैत छथि जे ड्राइवर नियुक्ति क लेल पुलिस मैनुअल मे संशोधन भ रहल अछि। रिक्ति बढ़ल अछि। पूर्व स नियुक्त ड्राइवर क प्रोन्नत भेला स परेशानी बढ़ल अछि। पैघ संख्या मे लोक रिटायर सेहो भ रहल अछि। ठाकुर क कहब अछि जे सिपाही बहाली क प्रक्रिया पूरा भेलाक बाद ड्राइवर क बहाली प्रक्रिया शुरू करि देल जाएत।
जानकारक कहब अछि जे पुलिस मुख्यालय क प्रस्ताव पर गृह विभाग गंभीरता स विचार करि रहल अछि। गृह विभाग क पुलिस मुख्यालय क प्रस्ताव कए स्वीकार करबा आ ड्राइवर क बहाली स राज्य मे कानून और व्यवस्था कए दुरुस्त रखबा मे मदद भेटत। मुख्यमंत्री नीतीश कुमार लॉ एंड ऑर्डर कए दुरुस्त रखबा पर हरउम जोर दैत रहैत छथि।


text:
टाटा स्टील
टाटा स्टील (पूर्व मे टाटा आयरन एण्ड स्टील कम्पनी लिमिटेड) अर्थात टिस्को के नाम सँ जानल जाए वाला ई भारत के प्रमुख इस्पात कम्पनी छी। जमशेदपुर स्थित ई कारखाना के स्थापना १९०७ मे कएल गेल छल। ई दुनिया क पाँचम् सभसँ पैग इस्पात कम्पनी छी जेकर वार्षिक उत्पादन क्षमता २८ मिलियन टन अछि। ई फार्च्यून ५०० कम्पनीसभमे सेहो शुमार अछि जाहिमे एकर स्थान ३१५हम अछि। कम्पनी के मुख्यालय मुम्बई मे स्थित अछि।[३][४] ई बृहतर टाटा समूह के एक अग्रणी कम्पनी अछि। टाटा स्टील भारत के सभसँ अधिक मुनाफा कमावे वाला नीजि क्षेत्र के दोसर पैग कम्पनी सेहो छी जेकर सकल वार्षिक आय १,३२,११० करोड रुपैया अछि जाहिमे ३१ मार्च २००८ मे समाप्त भेल वर्ष मे शुद्ध लाभ १२,३५० करोड रुपैया दर्ज कएल गेल छल।[५][६]
कम्पनी के मुख्य प्लान्ट जमशेदपुर, झारखन्ड मे स्थित अछि मुद्दा हाल के अधिग्रहणसभक बाद ई बहुराष्ट्रीय कम्पनी के रूप हासिल करि लेनए अछि जेकर काम अनेकौं देशसभमे होएत अछि। वर्ष २००० मे एकरा दुनिया मे सभसँ कम लागत मे इस्पात बनावे वाला कम्पनी के शिर्षक सेहो हासिल भेल। २००५ मे एकरा दुनिया मे सर्वश्रेष्ट इस्पात बनावे के शिर्षक सेहो मिलल छल वर्ल्ड स्टील डायनेमिक्स। कम्पनी मुम्बई स्टक एक्सचेन्ज के साथ-साथ नेशनल स्टक एक्सचेन्ज मे सेहो सूचित अछि एवं वर्ष २००७ के आंकडासभके अनुसार एहीमे लगभग ८२,७०० कर्मचारी कार्यरत अछि।
सन्दर्भ सामग्रीसभ[सम्पादन करी]
- ↑ "Contact Information", TataSteel.com, मूलसँ २१ सितम्बर २०१३-मे सङ्ग्रहित, अन्तिम पहुँच ३१ अगस्त २०१३।
|deadurl=प्यारामिटर ग्रहण नै केलक (सहायता)
- ↑ २.० २.१ २.२ २.३ २.४ "Annual Report 2013-14", Tata Steel, अन्तिम पहुँच ३ सितम्बर २०१४।
- ↑ कंपनी प्रोफाइल
- ↑ टाटा स्टील प्लान्स पूलिंग रॉ मेटेरियल्स- Steel-Ind'l Goods / Svs-News By Industry-News-The Economic Times
- ↑ ३१ मार्च २००८ को वित्तीय परिणाम
- ↑ कोरस के खरीद सँ टाटा स्टील रिलायन्स के बाद दोसर सभसँ पैग मुनाफा कमावे वाला बनल


text:
मैथिली किस्सा : एक बेरक गप्प छै। गोनू झाक प्रतीक्षा करैत-करैत पंडिताइनक आंखि पाथर भ गेलनि आ ओहि पाथर भेल आंखिमें निन्द आब लग्लनि| पंडिताइन सोचैत रहलीह जे दुपहर राति भेलै मुदा आइ एखन धरि कतस छथि से नहि जानि। कहकि गेल छलाह जे आइ कोनो काज नहि अछि, तुरंन्त gonu jhagonu jha ke kahanigonu jha storiesmaithili khissamaithili kissemaithili storiesmaithili storystories in maithiliगोनू झा Read More
मैथिली किस्सा : गोनू झा बड़ गूढ़ लोक छलाह। एक बेरक गप्प छै। एक राति गोनू झा घर मे सुतल छलाह। निसभेर राति मे सहसा निन्न उचटि गेलनि। देखैत छथि जे चोरबा सभ सेन्ह काटि क्रमशः घरमे प्रवेश क रहल अछि। तत्क्षण किछु नहि फुरलनि त फोंफ कटैत पत्नीकेँ पाँजरमे gonu jhagonu jha ke kahanigonu jha storiesmaithili khissamaithili storiesmaithili storystories in maithiliगोनू झा Read More
मैथिली किस्सा : गोनू झा बड़ गूढ़ लोक छलाह। हुनका चीन्हब बड़ दुरूह काज छल। जिनगी पर्यन्त आ सभकेँ छकबिते रहलाह तेँ सम्पूर्णतामे ओ एक धूर्त पंडीजी रहथि से सभ मानैत रहनि आ ताही कारणे सभ हुनकासं साकाक्ष रहैत छल। के जानय, कखन कोन व्याजें कत छका बैसताह।
एक बेरक गप्प gonu jhagonu jha ke kahanigonu jha storiesmaithili khissamaithili storiesmaithili storystories in maithiliगोनू झा Read More
मैथिली किस्सा : जखन गोनू झा बृद्ध पिताक देहावसान भ गेलनि त गौंआँ लोकनिकें प्रसन्नता भेलनि जे एकटा दमगर भोज पारि लागत। सरझप्पीक बाद गौंआँ सभ गोनू झा क दलान पर जुमैत गेलाह आ हुनक पिताक महानताक बखान करैत वृषोरत्सर्ग श्राद्धक संग असिद्ध भोज करबाक सुझाब देब लगलथिन। बेर बेर gonu jhagonu jha ke kahanigonu jha storiesmaithili khissamaithili storiesmaithili storystories in maithiliगोनू झा Read More
गोनू झा रहथि दरबारी। अपन बुद्धि-विलाससं राजाकेँ प्रसन्न कयने रहैत छलाह आ पुरस्कार स्वरूप बेस धन - अर्जन क लैत छलाह। आ तेँ हुनका ओत चोरक खूब उपद्रव रहैत छल। एक बेर गोनू झा दुनू प्राणी घरमे सुतल छलाह। तखने चोरबा सभ सेन्ह काटि घरमे प्रवेश कयलक। देखलक जे एखन gonu jhagonu jha ke kahanigonu jha storiesmaithili storystories in maithiliगोनू झा Read More
मैथिली किस्सा : एक समय गोनू झा गरीबीक दिन काटि रहल छलाह। एकटा सेठसं ओ सय टाका कर्ज लेलनि। ओकर सुदि बढ़ैत गेल, जे हजार धरि ठेकि गेल। एक दिन सेठजीकें पता लगलनि जे गोनू झाक पुत्र के विवाह भ रहल छैन। ओ सोचलनि जे ऐन मौका पर ओत पहुँचल gonu jhagonu jha ke kahanigonu jha storiesmaithili khissamaithili storiesmaithili storySethjistories in maithili Read More
मैथिली किस्सा - गोनू झा रहथि सतर्क आ बुद्धिमान लोक छलाह। अपन बुद्धिमत्ता आ विद्वताक बल पर ओ सदैव मिथिलाक राजदरवार में आदर पाबथि आ यदा-कदा इनाम सेहो। एक बेर गोनू झा बांगक खेती नीक जकाँ कयने रहथि। उपजा सेहो नीक भेलनि। ओकरा बेचि नीक पाइ सेहो अर्जित कयलनि। मुदा gonu jhagonu jha ke kahanigonu jha storiesmaithili khissamaithili storiesmaithili storystories in maithiliबंगौर के चोरी Read More
मैथिली किस्सा - कमला नदीक कछेड़मे पड़ैत रहनि गोनू झाक खेत। एक बेर कमलामे भीषण बाढ़ी आयल। सभक फसिल जलमगन भेल जा रहल छल। गोनू झा के सेहो जजाति कमला महारानीक गर्भमे जा रहल छलनि। गोनू झा के एक दिन नदीक कातमे गेलाह आ कल जोडि प्रार्थना कयलनि जे जं gonu jhagonu jha ke kahanimaithili storiesstories in maithiliगोनू झामैथिली किस्सा Read More
मैथिली किस्सा - एक बेर राजाकें इच्छा भेलनि अत्यंत चतुर दरबारीक। एहि दृष्टिसं ओ दरबारी सभक एकटा बैसार आयोजित कयलनि। बैसारमे ओ कहलनि जे हमरा एकटा अत्यंत चतुर दरबारीक प्रयोजन अछि। ओकरा हम विचारकक रूपमे नियुक्त कर चाहैत छी, संगहि एहि विधायमे पारंगत व्यक्तिकें किछु बहुमूल्य उपहार देब चाहैत छी। gonu jhagonu jha ke kahanimaithili khissamaithili storiesmaithili storyबिलाड़ीमैथिली किस्सा Read More
मैथिली किस्सा : मिथिला दरबार प्रवेश द्वार पर नियुक्त एकटा द्वारपाल अत्यधिक लोभी आ घुसखोर छल। प्रायः दोसरे-तेसरे गोनू झाकेँ किछु-ने-किछु पुरस्कार भेटैत छलनि आ से देखि ओही द्वारपालकेँ करेज फाटय लगैक। ओ सदिखन मनमे यैह योजना बनाबय जे कोहुना गोनू झा केँ फेरमे देल जाय, जाहिसँ प्राप्त पुरस्कारक किछु gonu jhagonu jha ke kahanigonu jha storiesmaithili khissamaithili storiesmaithili storystories in maithili Read More


text:
पाण्डव
पाण्डव हिन्दू धर्म ग्रन्थ महाभारतक मुख्य पात्रसभ छी । पाण्डवसभ पाँच भाई छल - युधिष्ठिर, भीमसेन, अर्जुन, नकुल तथा सहदेव ।
परिवारसंपादित करें
पाण्डवसभक पिताक नाम पाण्डु छल । ओ एक प्रतपी यदुवंशी राजा छल । पाण्डुकें दुई पत्नी छल- कुन्ती तथा माद्री । युधिष्ठिर, भीम तथा अर्जुनक माता कुन्ती छल आ नकुल तथा सहदेव माद्रीक पुत्र छल ।
जन्म कथासंपादित करें
एक बेर राजा पाण्डु अपन दुनू पत्नी कुन्ती तथा माद्री संगे शिकार करैक लेल जङ्गल गेल छल । ओतय ओ सभ मृगक जोडी मैथुनरत देखलक । पाण्डु तुरन्ते अपन बाणसँ ओ मृगकें घाइल करि देलक । तखन ओ मृग पाण्डुकें श्राप देलक - राजन! अहाँ जका क्रूर पुरुष ई संसारमे कियो नै भ सकैत अछि । अहाँ हमरा मैथुनक समय बाण दागने छी अतः जब कहियो अहाँ मैथुनरत हेबए तखन अहाँक मृत्यु भऽ जाइत ।
याह श्रापसँ पाण्डु अत्यन्त दुःखी भेल आ अपन रानीसभ सँ कहलक - हे देवी! आब हम अपन सम्पूर्ण वासना त्याग करि ई वनमे बैसैत छी अहाँ दुनू लोकनि हस्तिनापुर चलि जाए । हुनकर वचन सुनि दुनू रानीसभ दुःखी भऽ कहलक - नाथ! हमसभ अहाँक बिना एक क्षण जीवित नै रहि सकब । अहाँ हमरो दुनू गोटेकें वनमे अहाँ संगे कृपा करी । पाण्डु ओ दोनोकें अनुरोधकें स्वीकार करि ओ दुनूकें वनमे अपन संगे बैसैक अनुमति देलक ।
ई समयमे राजा पाण्डुद्वारा अमावस्याक दिन ऋषि-मुनिसभ ब्रह्माकें दर्शनक लेल जाइत देखलक । ओ उ ऋषि-मुनिसभ सँ हमरो साथ लऽ जाए कें आग्रह केलक । हुनकर ई आग्रहकें ऋषि-मुनिसभ कहलक - राजन! कोनो भी निःसन्तान पुरुष ब्रह्मलोक जेबाक अधिकारी नै भऽ सकैत अछि अतः हमसभ अहाँकें लऽ जाएमे असमर्थ छी ।


text:
चिनक विश्व सम्पदा क्षेत्रसभक सूची
सन् २०१४ धरि चिनक ४७ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन (युनेस्को)द्वारा विश्व सम्पदा क्षेत्रमे मान्यता प्रदान कएल गेल अछि ।[१]
विश्व सम्पदा क्षेत्रसभक स्थान[सम्पादन करी]
आकृति:World Heritage Sites in China map
विश्व सम्पदा क्षेत्रसभक सूची[सम्पादन करी]
युनेस्कोद्वारा विश्व सम्पदा क्षेत्र घोषित कएल चिनक सांस्कृतिक आ प्राकृतिक स्थलसभक सूची :-
- चित्र: जगहक तस्वीर
- नाम: विश्व सम्पदा समितिद्वारा देल नाम
- क्षेत्र: चिनक इलाका तथा क्षेत्र
- समय: स्थापना भेल वर्ष
- युनेस्को डेटा: विश्व सम्पदा क्षेत्रमे समावेश कएल वर्ष आ मापदण्ड
सन्दर्भ सामग्रीसभ[सम्पादन करी]
- ↑ "Properties Inscribed on the World heritage List", UNESCO, अन्तिम पहुँच २०१०-१०-०१।


text:
लखनऊ: उत्तर प्रदेश हिंदी संस्थान द्वारा डॉ. देवशंकर नवीन कें साहित्य सौहार्द सम्मान देबाक घोषणा भेल अछि. भारतक विभिन्न प्रांत ओ क्षेत्रीय भाखा कें साहित्य सृजन ओ अनुवाद द्वारा सौहार्द सूत्र मे जोड़बाक लेल ई पुरस्कार देल जाइत अछि. एहिमे दू लाख टाकाक पुरस्कार शामिल अछि.
ज्ञात हो जे डॉ नवीन मैथिली आ हिन्दी दुनू भाखा मे पीएचडी केने छथि आ सम्प्रति जेएनयू मे प्रोफेसर छथि. ई विभिन्न भाखा ओ विधा केर 60 सं बेसी पोथी लिखने छथि. मैथिली मे हिनक 'चानन काजर', आधुनिक साहित्यक परिदृश्य, हाथी चलय बजार, मैथिली साहित्य : दशा, दिशा, सन्दर्भ सहित कतिपय संपादित पोथी आबि चुकल अछि. मिथिमीडिया दिस सं हिनका बधाइ.
Tags: हालचाल : एहिपार


text:
पसारगडे
पसारगडे (अङ्ग्रेजी: Pasargadae) प्राचीन फारसक एक शहर छल जे शासक साइरस महानक अकेमेनिद साम्राज्यक राजधानी छल । ई स्थलक निर्माण ५५९-५३० इशा पूर्वमे भे छल जे साइरस महानक कब्र स्थल सेहो छी । वर्तमानमे शिराज (पासगढ़ काउन्टी) मे अवस्थित अछि, आ आजुक ई एक पुरातात्विक स्थल छी । ई इरानक युनेस्को विश्व सम्पदा क्षेत्रमे सँ एक छी ।[१][२]
इतिहास[सम्पादन करी]
एहो सभ देखी[सम्पादन करी]
सन्दर्भ सामग्रीसभ[सम्पादन करी]
- ↑ Ancient Pasargadae threatened by construction of dam, मेहर न्यूज एजेंसी, २८ अगस्त २००४, मूलसँ ११ मार्च २००७-मे सङ्ग्रहित, अन्तिम पहुँच Sep १५, २००६।
|deadurl=प्यारामिटर ग्रहण नै केलक (सहायता) .
- ↑ युनेस्को सुची


text:
नई दिल्ली। दिल्ली मे रविदिन आतंरिकसुरक्षा पर मुख्यमंत्रीक सम्मेलन मे एक बेर फेर सिद्ध भ गेल जे अपराध आ आतंक स लड़बा मे सेहो केंद्र बिहार कए नजर अंदाज करैत रहल अछि। दूनू राज्यक मुख्यमंत्रीक मांग इ साफ करैत अछि जे एहि देश मे क्षेत्रीय असंतुलन चरम पर पहुंच चुकल अछि। एक दिस जतय महाराष्ट्र कए मानवरहित युद्धक विमान (अनमैन्ड एरियल व्हीकल-यूएवी) चाही, ओतहि बिहार कए एखनो अपन थाना क ढांचा ठाड़ करबा लेल गृह मंत्रालय क मदद क दरकार अछि!
ओना त देशक सबटा मुख्यमंत्री सम्मेलन मे खुली कए अपन मांग रखलथि, मुदा सबस दिलचस्प मांग महाराष्ट्र क मुख्यमंत्री अशोक चह्वाण क रहल। ओ नक्सली हमला स मुकाबला करबा लेल मानवरहित युद्धक विमान क मांग केलथि। हुनकर कहब छल जे सुदूर आ घन झाड़ीवाला इलाका मे नक्सली क ठिकाना उड़ेबा लेल महाराष्ट्र कए यूएवी क जरूरत अछि। चव्हाणक एहि मांग पर उग्रवाद स ग्रस्त राज्यक मुख्यमंत्री सब चकित भ गेलाह। रमन सिंह, नीतीश कुमार आ नवीण पटनायक टकटकी लगा गृहमंत्री दिस देखैत रहलाह। चिदंबरम चह्वाण क मांग इ कही कए खारिज करि देलथि जे एखन ओ शहरी या ग्रामीण इलाका मे एकर उपयोग नहि करि रहल छथि। एकर बाद चह्वाण इरिडियम सेटेलाइट फोन क दरकार बतेलर्थि। इ फोन हल्का आ घन जंगल मे सेहो प्रभावशाली होइत अछि।
मुदा एकरा लेल सेहो गृहन्मंत्री आश्वासनक अलावा किछु नहि कहलथि। एक दिस जतय यूएवी सन यंत्रक मांग भ रहल छल जे फिलहाल सबस बेसी इस्तेमाल अमरीकी सेना अफगानिस्तान मे तालिबान क ठिकाना पर हमला क लेल करि रहल अछि, ओतहि दोसर दिन बिहार के मुख्यमंत्री नीतीश कुमार गृह मंत्रालय स बिहार मे थाना क बुनियादी ढांचा ठीक करबा लेल मददक गुहार लगा रहल छलाह। नीतीशक मांग पर चिदंबरम कहला, जे सामान गृह मंत्रालय अपन सुरक्षा बल क लेल कीन रहला अछि, ओ अगर राज्य कहत त ओकर जरूरत क ध्यान रखैत कीनल जा सकैत अछि।


text: पटना। उपराष्ट्रपति हामिद अंसारी 12 दिसंबर कए पटना अउतथि। ओ खुदाबक्श लाइब्रेरी मे आयोजित एकटा कार्यक्रम मे भाग लेतथि। लाइब्रेरी क निदेशक डॉ. इम्तियाज अहमद कहला जे पुस्तकालय क सौ वर्ष पूरा हेबा पर 12 दिसंबर कए खुदाबक्श मेमोरियल लेक्चर आयोजित कएल गेल अछि। उपराष्ट्रपति मेमोरियल लेक्चर मे मुख्य अतिथि क रूप मे शामिल हेताह। दोसर ओर संस्कृति मंत्रालय राष्टï्रीय फेलोशिप मे आबि क लेल 17 संस्था कए सूची मे खुदाबक्श ओरिएंटल लाइब्रेरी कए सेहो शामिल केलक अछि। एहि 17 टा संस्थान मे आठ टा दिल्ली, चारि टा कोलकाता, दू टा मुंबई आ एक-एक टा इलाहाबाद, भोपाल आ पटना मे शामिल अछि।


text:
डा.प्रशान्त कुमार मनोज,सहायक अतिथि प्राध्यापक,मैथिली विभाग,एम एल टी कॉलेज सहरसा।
बी.ए.(प्रतिष्ठा) तृतीय पत्र।प्रतिपदा मे संकलित ‘हलधर’ कविताक भावार्थ-प्रतिपदा मे संकलित ‘हलधर’ कविताक रचनाकार सुरेंद्र झा ‘सुमन’ जीक कविता मे प्राचीन परंपराक अनुसरण मे आधुनिकताक छाप परिलक्षित होइत अछि। जतय ‘श्मशान’ मे साम्यवादी भावना अछि तँ ‘हलधर’ तथा ‘युग नवीन’ मे प्रगतिवादी भावना परिलक्षित होइत अछि। एहि मे बौद्धिकता आ व्यंग्यक माध्यम सँ निम्न वर्गक कचोट तथा उत्पीड़न अछि। एकटा प्रगतिवादी कवि अपन समाजक, देशक तथा राष्ट्रक वैषम्य केँ हटा कए समाज मे मंगलमय प्रभात सृजन करबाक कामना सँ अभिप्रेरित रहैत छथि।
हलधर कविता मे ठाम ठाम प्रकृतिक लावण्यमयी सुषमा दिश कविक दृष्टि गेल अछि। युग युगांतर सँ उपेक्षित हरवाह लोकनिक दयनीय दशा पर जखन कविक दृष्टि पड़ैत छैन्हि तखन ओ हुनका लोकनि केँ सम्बोधित कए अपन मनक अनुभूति केँ व्यक्त करैत छथि। एहि कविता मे कवि तीन गोट हलधर मे एकटा द्वापर युगक हलधर ‘जनक’, दोसर त्रेता युगक हलधर ‘बलराम’ आ तेसर युग युगांतर सँ चिर परिचित हलधर जेकरा गाम घर मे ‘हरवाह’ कहल जाइछ ओहि केँ वर्णन कएने छथि।
प्रतिपदाक हलधर मे सुमन जी प्राचीनता तथा आधुनिकता दुनुक संधि स्थल पर ठाढ़ छथि। तेँ एहि कविता मे प्रगतिवाद आ साम्यवादक प्रभाव अछि। एतबे नहि वैज्ञानिक लोकनिक तुलना मे किसानक तुलना कवि सेहो कएने छथि।


text:
नवका- पुरनका लेख सर्च करु...
प्रभात खबर के पत्रकारक जरूरत...
दैनिक भास्कर के पटना आओर रांची सं आबय के खबर सं बिहार आओर झारखंडक मीडिया इंडस्ट्री मे हलचल मचि गेल अछि. पटना... रांची के पहिने सं जमल-जमाएल अखबार मे बेचैनी अछि. हिन्दुस्तान... प्रभात खबर... दैनिक जागरण के लागि रहल अछि कि ओकर पत्रकार सभ दैनिक भास्कर मे जा सकैत अछि आओर एक-दोसरा के पत्रकार के तोड़य के सिलसिला चलि सकैत अछि. भीतरका खबर अछि जे एहि सभ पहिनहि सं तैयार रहय लेल प्रभात खबर किछ पत्रकार के राखय जा रहल अछि. जे पत्रकार तत्काल राखल जाएत ओहि मे प्रशिक्षु, उप संपादक, आओर मुख्य उप संपादक शामिल अछि. त देर नहि करु . अगर प्रभात खबर सं पत्रकारिता करय के इच्छुक छी तं अहां ओहि ठाम सम्पर्क करबाक कोशिश करु. हम एहिठाम अहांक सुविधा लेल प्रभात खबर के मुख्य संपादकजीक ईमेल एहि ठाम द रहल छी. ओना एहि बारे मे अखन कोनो विज्ञापन नहि निकलल अछि. मुदा भीतरे –भीतरे राखय के तैयारी चलि रहल अछि. एहि लेल बिहार झारखंड मे रहय वाला पत्रकार भाई सभ के सीधा एकर हेड ऑफिस सं सम्पर्क करनाय नीक रहत.
Mr Harivansh (Chief Editor)
email : harivansh@prabhatkhabar.in
Direct No ::+91.651.3053126(PA to CE)
Head Office :
Prabhat Khabar Neutral Publishing House Ltd,
15-P Kokar Industrial Area,
Kokar, Ranchi – 834001
(Jharkhand, INDIA)
Ph.: +91 651 3053100 / 3053105/3053149/3053150
Fax: +91 651 2544006
email : ranchi@prabhatkhabar.in(Editorial)
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
पटना मे बिहारक पहिल मॉल 'पी एंड एम' खुलि गेल अछि. मुख्यमंत्री नीतीश कुमार एकर उद्घाटन करलखिन्ह. ई मॉल फिल्म निर्माता...निर्देशक प्रकाश झा जीक छनि. ई मॉल पटना के पॉश पाटलिपुत्रा कॉलोनी मे खुलल अछि.
सवा दू लाख वर्गफुट मे बनल ई 'पी एंड एम' मॉल छह मंजिला अछि. एहिठाम अहां खरीदारी के संग
फिल्म सेहो देख सकय छी... खा-पी सेहो सकय छी. एक बेर भीतर गेलाह के बाद जरूरत के सभ सामान अहां के मिल जाएत.
मॉल के ग्राउंड... फर्स्ट आओर सेकेंड फ्लोर पर कई तरहक दोकान अछि... शॉप अछि. बिग बाजार सेहो अछि. अहां एहिठाम जमिsक खरीदारी क सकय छी. किछ खाय-पीबय के मन होए तं तेसर मंजिल पर बनल फूड कोर्ट मे चलि जाउ.
एहि 'पी एंड एम' मॉल... मल्टीप्लेक्स मे चारिटा सिनेमा हॉल अछि. ई मॉल के पाचिम आओर छठिम मंजिल पर अछि. चारिम मंजिल पर बैंक्वेट हॉल अछि. जेहि ठाम अहां कोनो पार्टी... समारोह के आयोजन करि सकय छी.
दिल्ली...मुम्बई जैसन बड़का शहर...मेट्रो लेल ई कोनो पैघ गप नहि अछि. दर्जनों मॉल खुलि गेल अछि. मुदा बिहार के एहि पहिन 'पी एंड एम' मॉल सेहो दोसर मॉल सं कोनो कम नहि अछि. देर सं सही...नीक बनल बिहारक एहि मॉल मे सभ आधुनिक सुविधा अछि.
आब अहां सभ सेहो एहि मॉल मे खरीदारी के मजा लिअ. राज्य धीरे-धीरे विकास के पथ पर आगां बढ़ि रहल अछि. लोक सभ देश-दुनिया के संग आगां बढ़ि रहल छथिन्ह. कदम सं कदम मिला रहल अछि.
हमर ईमेल:-hellomithilaa@gmail.com


text:
मिडिया जवाफदेहीताबारे सार्वजनिक संवाद
पहुरा समाचारदाता
धनगढी, ५ कुवाँर । मिडियाबारे आम नागरिकके धारणा तथा जवाफदेहीता बृद्धिबारे धनगढीमे बुधके सार्वजनिक संवाद हुइल बा ।
मानव अधिकार सञ्चार प्रतिष्ठान, नेपाल (इह्रिकन) के आयोजना तथा नेपाल पत्रकार महासंघ ओ इन्टरनेशनल अलर्टके सहकार्य एवं युरोपियन युनियनके सहयोगमे हुइल कार्यक्रममे स्थानीय जनप्रतिनिधि, सरकारी अधिकारी, अधिकारकर्मी, नागरिक अगुवा तथा सञ्चारकर्मी सहित २३ जानेक सहभागिता रहल रहे ।
कार्यक्रममे मिडियाके कार्य, जनता ओ सञ्चारकर्मीप्रति मिडियाके जवाफदेहीता, सेवा प्रदायकहुकनहे जवाफदेहीता बनैना भूमिका तथा जवाफदेहीताके असल अभ्यासबारे छलफल हुइल रहे । ओस्टेक, जवाफदेहीताके क्षेत्रमे सुधार करे पर्ना कार्य, राज्य ओ अपन जवाफदेहीताके लाग सञ्चार क्षेत्रके भूमिका ओ राज्य तथा सञ्चार क्षेत्रसे अपन जवाफदेहीताके लाग भविष्यमे करे पर्ना कार्यबारे फे कार्यक्रममे छलफल हुइल रहे ।
कार्यक्रममे सहजकर्ता नवराज अधिकारी संस्थासे सञ्चालन करल मानव अधिकार, लोकतन्त्र ओ शान्ति संवद्र्धनके लाग सुरक्षित, व्यवसायिक, स्वतन्त्र ओ जवाफदेही मिडियाके प्रवद्र्धन परियोजनाबारे जानकारी कराइ रहिट । यी परियोजना कैलालीसहित देशके ११ जिल्लामे लागू हुइल उहाँ जानकारी डेलै ।
कार्यक्रममे धनगढी उपमहानगरपालिका वडा ३ के अध्यक्ष राजबहादुर ऐर, वडा ४ के अध्यक्ष बुद्धिबहादुर खड्का, नेकपा माओवादी केन्द्रके वैकल्पिक केन्द्रीय सदस्य रमेशसिंह धामी, जिल्ला प्रशासन कार्यालय, कैलालीके सूचना अधिकारी शिवराज जोशी, इन्सेकके कार्यक्रम अधिकृत कृष्ण विक, नेपाल पत्रकार महासंघके केन्द्रीय सदस्य भरत शाह, महासंघके कैलाली अध्यक्ष हिमाल जोशी, पत्रकार मनमोहन स्वार, प्रकाशबिक्रम शाह, दिलबहादुर छत्याल, शिवराज भट्ट, प्रेम चौधरी, सुशील ढुंगाना ओ भावना जोशी मिडियाके जवाफदेहीताके अवस्थाबारे धारणा व्यक्त करल रहिट ।


text:
पटना हाईकोर्ट शराबबंदी के पक्ष मे 21 जनवरी दिन पूरा राज्य मे बनै बला मानव श्रृंखला लेल सरकार से जवाब मांगने छल। कैल्ह बुधवार दिन कार्यकारी मुख्य न्यायाधीश जस्टिस हेमंत गुप्ता आर जस्टिस सुधीर सिंह केर कोर्ट अधिवक्ता शशिभूषण प्रताप के याचिका पर सरकार से एहि मामला मे जवाब मांगने छल।
कोर्ट कहलनि कि आखिर कुन कानून केर तहत 21 जनवरी क' सभ नेशनल हाइवे पर पांच घंटाक लेल आवागमन बंद कायल जायत? कुन कानून के तहत स्कूली बच्चा सभके सड़क पर उतरबाक लेल कहल गेल अछि? कोर्ट सख्त भ' सुनवाई के दौरान कहलनि कि सरकार बच्चा सभके शराब के बारे मे जानकारी देबा चाहैत अछि ?
याचिकाकर्ता कोर्ट से कहलनि कि मानव श्रृंखला केर नाम पर सरकार तमाशा मचा रहल अछि। स्कूली बच्चा सभके मानव श्रृंखला मे शामिल होयबाक आदेश देल गेल अछि, सरकारी कामकाज का' बंद करि मानव श्रृंखला मे शामिल होयबाक लेल कहल गेल अछि, पांच घंटा धरी पूरा प्रदेश ठप रहत। एहि दौरान किनको मौत भ' गेलन्हि या इलाज लेल बाहर निकले पड़ल तेँ ऐहिक लेल सरकार की प्रबंध केलन्हि अछि। कोर्ट एहि सभ बिन्दु पर सरकार से जवाब मांगलन्हि अछि। एहि याचिका पर कैल्ह फेर सुनवाई होयत।


text: गजल आ गीत मे अंतर की छै? मात्र एक अक्षर के । गीत आ गजल दूनू गाओल जाइ छै । जँ ध्वनीक तुक {राइम्स } सभ पाँति मे मिलैत रहत त' गीत वा गजल दूनू सुनै मेँ बेशी नीक लागै छै । मुदा गीत मे राइम्स नहियो हेतै त' चलतै मुदा गजल मेँ प्राय: पाँति संख्याँ 1 ,2,आ तकरा वाद 4 ,6 , 8 , 10 . . . मे हेवाक चाही । गीत मे कतेको पाँति के बाद फेर सँ मुखरा दोहराओल जाइ छै मुदा गजल मे प्राय: तुकान्त वाला पाँति बाद कहल जाइ छै । गजल कम सँ कम 10 टा पाँतिक होइ छै जकरा 2-2 पाँति के रूप मे बाँटि क शेर कहल जाइ छै । । जहिना गीतक शास्त्र व्याकरण होइ छै{सा रे ग . . .} तहिना गजलक व्याकरण होइ छै । जहिना शास्त्रीय गायण मे राग होइ छै तहिना गजल मे बहर होइ छै । जहिना गीत कोनो ने कोनो ताल . राग . मे होइ छै तहिना गजल कोनो ने कोनो बहर मे होइ छै । । आब कहू गीत आ गजल मे अंतर की? नवका गायक त' गीतक टाँग -हाथ तोड़ि क' गाबै छथि । दू तीन टा शब्द के एकै साथ जोड़ि क' गाबैत छथि बूझू जे फेविकाँल सँ साटि देने होइ । जहिना गीत मे कोनो तरहक चिन्हक {कोमा ,फूल स्टाँप , आदि} के मोजरे नै दै छथि । ओहिना गजल मे कोना पाँति मे कोनो चिन्ह


text:
कलकत्ता: अग्रणी नाट्य संस्था कोकिल मञ्च 25 बरख पूरा करबाक अवसर पर वृहद नाट्य आयोजन करय जा रहल अछि. एहि कें ल' स्थानीय कलकत्ता पब्लिक स्कूल मे रविदिन साँझ एक सभाक आयोजन कएल गेल. कार्यक्रमक रूपरेखा आ आयोजन पर विमर्श कएल गेल. शिक्षाविद भोगेन्द्र झा केर अध्यक्षता मे आयोजित एहि सभा मे जीवेन्द्र मिश्र, गंगा झा, अरुण सिंह, किरण झा, सुधाचन्द्र झा, रंजीत कुमार झा 'पप्पू' सहित अनेक नाट्यप्रेमी लोकनि उपस्थित छलाह.
नाट्य निर्देशक गंगा झा मिथिमीडिया कें जनओलनि जे आगामी 31 जनवरी 2015 ओ 1 फरवरी 2015 कें दू दिवसीय नाट्य कार्यक्रमक आयोजन स्थानीय विद्यामंदिर प्रेक्षागृह मे होयत. तीन गोट नाटक होयब प्रस्तावित अछि जाहि मे कोकिल मञ्च सहित आनठाम केर नाट्यदल द्वारा नाटकक मंचन होयत. कार्यक्रम केर विस्तार वा परिवर्तन सेहो संभव अछि. (Report: मिथिमीडिया ब्यूरो)
Tags: हालचाल : एहिपार


text:
सांसद
सांसद, संसदमे मतदातासभक प्रतिनिधि होएत अछि। अनेक देशसभमे ई शब्दक प्रयोग विशेष रूप सँ निम्न सदनक सदस्यसभक लेल कएल जाएत अछि। कियाकी प्राय: उच्च सदनक लेल एक भिन्न उपाधि जेना की सिनेट आ एकर सदस्यसभक लेल सिनेटर शब्दक प्रयोग कएल जाएत अछि। सांसद अपन राजनीतिक पार्टीक सदस्यसभक सङ्ग मिल संसदीय दलक गठन करैत अछि। रोजमर्राक व्यवहारमे प्राय: सांसद शब्दक स्थान पर मिडियामे एकर सङ्क्षिप्त रूप एमपी कऽ प्रयोग कएल जाएत अछि।
वेस्टमिन्स्टर प्रणाली[सम्पादन करी]
अस्ट्रेलिया[सम्पादन करी]
अस्ट्रेलियामे सांसद शब्द राष्ट्रमण्डल संसद (कामनवेल्थ संसद) कऽ निम्न सदन प्रतिनिधि सभाक सदस्यसभकें सन्दर्भित करैत अछि। सदस्य अपन नामक बाद एमपी शब्दक उपयोग करि सकैत अछि- पहिने एमएचआर शब्दक प्रयोग कएल जाएत छल, मुदा आब ई प्रचलित नई अछि। कमनवेल्थ संसदक उच्च सदन सिनेटक सदस्य सीनेटर कऽ रूपमे जानल जाएत अछि।
भिक्टोरियामे, विधान सभा (निम्न सदन) कऽ सदस्य अपन नामक बाद एमपी शब्द कऽ प्रयोग करैत अछि, मुदा विधान परिषद (उच्च सदन) कऽ सदस्य एकरा परिवर्तित एमएलसी शब्दक प्रयोग करैत अछि।
बङ्गलादेश[सम्पादन करी]
बंगलादेशमे जातीय झोग्राशाला या राष्ट्रिय सदनक सदस्यसभक चुनाव प्रत्येक पाँच वर्ष बाद कएल जाएत अछि आ ई लोकसभकें अङ्ग्रेजीमे मेम्बर अफ पार्लियामेन्ट या सांसद कहल जाएत अछि। विधानसभामे महिलासभक लेल आरक्षित ४५ सिट सहित कूल ३४५ सिट अछि।


text:
साहित्य अकादेमी मे नव-नव लोक अओताह. केs अओताह, की करताह से चर्च शुरू अछि. नवका सं सेटिंग अछि? नहि अछि त' कोना होयत? ताहि हेतु अकिल खर्च शुरू अछि. डॉ. वीणा ठाकुरक चयन केर पश्चात अनेरे लोक परेशान देखना जा रहल छथि. कतेक लोक महिला-महिला त' कतेक लोक युवा-युवा क' रहल छथि. २००८-२०१२ केर कार्यकाल मे महिला कें बेस अवसर देल गेल से एक साहित्यकार मित्र सं ज्ञात भेल अछि. कोलकाता मे साहित्य अकादेमी सं मान्य एक संस्था अछि. एक व्यक्ति सेहो परामर्शदातृ समिति मे छथि. तारा कान्त झा—बेस युवा (युवा सं बेसी सक्रिय तें) आ मैथिली दैनिक केर सम्पादक सेहो. कलकत्ता मे एहि दौरान अकादेमी केर की कार्यक्रम भेल से ज्ञात नहि. जखन कि सर (तारा कान्त झा) संगे हम लगभग डेढ़ साल काज केने छी, ओहि दैनिक लेल अछिनरे लिखने छी. कार्यक्रमक एक बेर भनक तखन लागल जखन काव्य पाठ मे बहुतो तथाकथित साहित्यकार लोकनि सपत्नी पहुँचि झंझटि करबा लेल उतारू भेल छलाह. एहि सं ई बात साबित होइछ जे महिला कें मौका देल गेल! युवा कें कतेक मौका भेटल से त' 'अपने दिल से जानिए...' पर भरोस. ओना हम अपना कें ने साहित्यकार मानै छी, ने पत्रकार मानै छी...बेकार मानै छी. ओना एक युवा मित्र कहलनि जे ई सभ गोपनीय होइत छैक ! हमरा त' हुनक ई गप्प व्यंग्य लागल. मुदा जओं एहन क्रियाकलाप होइत छैक त' हुनक बात यथार्थ सेहो लागय लगैत अछि. हमरा वा हमरा सन नवतुरिया कें मंच नहि चाही, नहि चाही पोथी-पत्रिकाक पन्ना. मुदा संग त' चाही. जतय संगो रखने मठाधीश लोकनि कें भय बुझाइत छनि, ततय विकासक प्रयास नहि रूचैत अछि.
एतेक त' अछिए जे कलकत्तो मे दड़िभंगा, दिल्लीयो मे दड़िभंगा आ दड़िभंगो मे दड़िभंगा. मैथिली कें एहि राहू ग्रास सं निकालब परमावश्यक अछि. कोलकाता केर मैथिली परामर्शदातृ समिति केर वर्त्तमान सदस्य तारा कान्त झा केर कार्यकाल केर पांच वर्ष मे हुनक संग आ हुनक परोछ दुनू अवस्था मे हुनक क्रियाकलाप एतेक चिंतित त' करिते अछि. हुनका सन व्यक्ति जखन एहि झंझावात मे ओझरायल रहलाह त' एतेक निश्चित अछि जे मात्र चिन्ते सं काज नहि चलत.
एतेक त' अछिए जे कलकत्तो मे दड़िभंगा, दिल्लीयो मे दड़िभंगा आ दड़िभंगो मे दड़िभंगा. मैथिली कें एहि राहू ग्रास सं निकालब परमावश्यक अछि. कोलकाता केर मैथिली परामर्शदातृ समिति केर वर्त्तमान सदस्य तारा कान्त झा केर कार्यकाल केर पांच वर्ष मे हुनक संग आ हुनक परोछ दुनू अवस्था मे हुनक क्रियाकलाप एतेक चिंतित त' करिते अछि. हुनका सन व्यक्ति जखन एहि झंझावात मे ओझरायल रहलाह त' एतेक निश्चित अछि जे मात्र चिन्ते सं काज नहि चलत.
— नवकृष्ण ऐहिक
Tags: टिप्पणी


text:
वराहगिरी वेङ्कट गिरी
वराहगिरी वेङ्कट गिरी या बिबी गिरी (१० अगस्त १८९४ - २३ जुन १९८०) भारतक चारिम राष्ट्रपति छल।[१] हुनकर जन्म ब्रह्मपुर, उडिसामे भेल छल ।[२]
शिक्षा[सम्पादन करी]
वराहगिरीक जन्म भारतक उडिसा राज्यक एक तेलुगु ब्राह्मण परिवारमे भेल छल । सन् १९१३ मे ओ युनिभर्सिटी कौलेज डबलिनक लेल कानूनक अध्ययन करवाक लेल चलि गेल । आयरल्यान्डसँ सन् १९१६ मे एक प्रकारक आयरिश दल आन्दोलनसँ जुड़ललाक बाद हुनका कौलेजसँ निष्कासित करि देल गेल।
जीवन[सम्पादन करी]
ओ १९७५ मे भारतक सर्वोच्च नागरिक सम्मान भारत रत्न प्राप्त केलक । ओ एक विपुल लेखक आ एक बढिया वक्ता छल । ओ पर भारतीय उद्योग मे औद्योगिक सम्बन्ध आ श्रम समस्यासभक किताबसभ लिखने छल।
बाह्य जडीसभ[सम्पादन करी]


text:
मुख्यमन्त्री
प्रदेश, सङ्घीय राज्य क्षेत्र, राज्यक निर्वाचित सरकार प्रमुख मुख्यमन्त्री होइत अछि । उदाहरणक लेल नेपालक सङ्घीय प्रदेश; भारतक राज्य (आ कहियो काल केन्द्रशासित प्रदेश); अस्ट्रेलियाक इलाकासभ;[१] श्रीलंका आ पाकिस्तानक प्रान्तसभ; फिलिपिन्सक स्वयात्त प्रदेश[२][३] सरकार प्रमुखक रूपमे मुख्यमन्त्री रहैत अछि ।
विश्वमे मुख्यमन्त्री[सम्पादन करी]
सन्दर्भ सामग्रीसभ[सम्पादन करी]
- ↑ Department of the Chief Minister - Government and the department. Dcm.nt.gov.au. Retrieved on 12 July 2013.
- ↑ Only in Bangsamoro
- ↑ "Malay Stats", अन्तिम पहुँच १४ अप्रैल २००९।


text:
धनकुटा जिला
धनकुटा जिला नेपालक पूर्वाञ्चल विकास क्षेत्रक, कोशी अञ्चलमे अवस्थित पहाडी जिला छी । ई जिलाक सदरमुकाम धनकुटा नगरपालिका पूर्वाञ्चल विकास क्षेत्रके क्षेत्रीय सदरमुकाम सेहो छी । विक्रम सम्बत २०१९ साल पहिले विभिन्न नामसँ देशक प्रशासनिक एकाईके रूपमे काम करैत आएल धनकुटा वि.सं. २०१९ साल बैशाख १ गते तात्कालिन राजा महेन्द्रके शासनकालमे धनकुटा जिला कहिके नामाकरण कएल गेल । ई जिलाके पूर्वमे तेह्रथुम और पाँचथर जिला, पश्चिममा भोजपुर र उदयपुर, उत्तरमे संखुवासभा जिला र दक्षिणमे मोरङ और सुनसरी जिला रहल अछि । एना चारुदिसके जिलासभसॅ घेरिक होइतो भी धनकुटा जिलाके उपरके जिलासभके सिमाना विभिन्न खोला और नदीसभसॅ छुट्टयाएल गेल छल । वि.सं. २०३२ सालमे तत्कालिन सुनसरी जिलाक आहाले गाविस ई जिलामे समाविष्ट भेलाके बाद ८९१ वर्ग किलोमिटर क्षेत्रफलमे विस्तृत भेल धनकुटा जिला हाल ३५ गाविससभ, एक नगरपालिका, ११ इलाका तथा दुई निर्वाचन क्षेत्रमे विभक्त रहल अछी।
जिलाके नामाकरण[सम्पादन करी]
जिलाक नामकरण सम्बन्धमे एकमत नै अछि । धनकुटा जिला नामाकरणके पछाडीके कारणसभके निम्न अनुसार उल्लेख करैत सकैछी ।
- '"धान्यकुट"' - संस्कृत भाषामे धान्य - धान और कुट - पर्वत तथा शिखर या राशि कहिक होइत अछि।


text:
प्राचीन समय मे देवालय आ' धार्मिक स्थलक निर्माण केँ मूल उद्देश्य रहैत छलैक जे ओहिठाम सँ समाज केँ
नियंत्रित कयल जेतैक आ' लोक मे सामाजिकता, परोपकारिकता आ आपसी सामंजस्यक विस्तारक संगहि संग सांस्कृतिक आ' आर्थिक चेतनाक प्रचार-प्रसार कएल जेतैक.मुदा, कालांतर मे धार्मिक कट्टरता बढ़ैत गेलैक आ' उदारवादी सभ नव-नव बाट तकैत गेलाह.परिणाम भेलैक जे समाज फाँक-फाँक मे बँटैत गेल आ' फेर यैह सार्वजनिक सामाजिक-धार्मिक आयोजन सभ समाज मे वैमनस्यता आ' आपसी द्वेष कें प्रत्यक्ष आ' परोक्ष रुपेँ प्रश्रय देइत चलि गेल जे एखन चरम पर पहुँचल अछि.आ'तइँ वर्तमान मे अधिकांश समय लगैत रहैत अछि जे सामाजिक संरचना केँ अस्तित्व विनाशक कनगी पर पहुँच गेल अछि. नैतिकताक ह्रास आ' संकुचित सोच सँ संचालित राजनीति समाज कें तोड़बा मे सेहो कोनो कसरि नहि छोड़लक अछि. मुदा,एखनो यदि कतहु, कोनो सूत एहि टुटैत समाज के एकठाम बन्हबाक आ' थाम्हि केँ रखबाक लेल प्रयासरत अछि तऽ ओ छैक साहित्य आ' कला जकरा समाज केँ संग-संग अपन अस्तित्व सेहो बचेबाक लेल नित्य लड़य पड़ैत छैक. वर्तमान समय मे साहित्यकार आ' कलाकारक उत्तरदायित्व समाज निर्माणक ओहि आदिकालक धार्मिक उपदेशक आ' सामाजक दिक्दर्शक सँ बेसी बढ़ि गेल छैक. एखन समाजक पुनर्निर्माणक काल अछि. ओहि समय मे तऽ मात्र छिड़िआयल लोक के एक जगह अनबाक रहैक मुदा एखन तऽ भसिआयल लोक के एकठ्ठा करबाक छैक.संगहि अपन अस्तित्व आ' प्रतिष्ठा सेहो क्षीण नहि होइक तकरो चिन्ता बनले रहैत छैक.
— चंदन कुमार झा
नियंत्रित कयल जेतैक आ' लोक मे सामाजिकता, परोपकारिकता आ आपसी सामंजस्यक विस्तारक संगहि संग सांस्कृतिक आ' आर्थिक चेतनाक प्रचार-प्रसार कएल जेतैक.मुदा, कालांतर मे धार्मिक कट्टरता बढ़ैत गेलैक आ' उदारवादी सभ नव-नव बाट तकैत गेलाह.परिणाम भेलैक जे समाज फाँक-फाँक मे बँटैत गेल आ' फेर यैह सार्वजनिक सामाजिक-धार्मिक आयोजन सभ समाज मे वैमनस्यता आ' आपसी द्वेष कें प्रत्यक्ष आ' परोक्ष रुपेँ प्रश्रय देइत चलि गेल जे एखन चरम पर पहुँचल अछि.आ'तइँ वर्तमान मे अधिकांश समय लगैत रहैत अछि जे सामाजिक संरचना केँ अस्तित्व विनाशक कनगी पर पहुँच गेल अछि. नैतिकताक ह्रास आ' संकुचित सोच सँ संचालित राजनीति समाज कें तोड़बा मे सेहो कोनो कसरि नहि छोड़लक अछि. मुदा,एखनो यदि कतहु, कोनो सूत एहि टुटैत समाज के एकठाम बन्हबाक आ' थाम्हि केँ रखबाक लेल प्रयासरत अछि तऽ ओ छैक साहित्य आ' कला जकरा समाज केँ संग-संग अपन अस्तित्व सेहो बचेबाक लेल नित्य लड़य पड़ैत छैक. वर्तमान समय मे साहित्यकार आ' कलाकारक उत्तरदायित्व समाज निर्माणक ओहि आदिकालक धार्मिक उपदेशक आ' सामाजक दिक्दर्शक सँ बेसी बढ़ि गेल छैक. एखन समाजक पुनर्निर्माणक काल अछि. ओहि समय मे तऽ मात्र छिड़िआयल लोक के एक जगह अनबाक रहैक मुदा एखन तऽ भसिआयल लोक के एकठ्ठा करबाक छैक.संगहि अपन अस्तित्व आ' प्रतिष्ठा सेहो क्षीण नहि होइक तकरो चिन्ता बनले रहैत छैक.
— चंदन कुमार झा
Tags: टिप्पणी


text:
आजादी आइ बनल खेलौना, भ्रष्टाचारी खेलि रहल अछि।
मेहनतकश के फाँका जीवन, तयौ बलगर ठेलि रहल अछि।
आतंकक दहशत अछि सगरे, जनता टघरल डगरे-डगरे।
बाढि भीत के उमरल-उमरल, नि्हबूधन सभ हेलि रहल अछि।
मँहगी के माया अछि नभरल, मेघ निराशी धुमरल- धुमरल।
भुखल जनता प्यासल जनता,अन्न-पानि आइ टेब रहल अछि।
कनिया मांगय साड़ी नीमन, बेटी मांगि रहल अछि कुर्ती।
बेटा के फाटल अछि अंगा, दर्द विषादक झेलि रहल अछि।
शीशा सन सपना अछि चनकल, हिय नारी के बरकल-बरकल।
दैत्याकार पूरुख बनल अछि, पुरूखारथ ओ फेलि रहल अछि।
इर्ष्या-द्वेषक जंगल घनगर, इमानक हालत अछि बद सँ बदतर।
परिवर्तन के कामी सभ आइ, पल-पल पापर बेलि रहल अछि।
Tags: साहित्य


text:
नवका- पुरनका लेख सर्च करु...
कि नहि बनत बिहार अगुआ ?
पिछला लेख मे अहां सभ पढ़ने होएब जे बिहार सरकार नरेगा के माध्यम सं लोक के साक्षर करय चाहैत अछि. एहि पर किछ लोक के कहनाय छनि जे ई सरकार के पाई के बर्बादी अछि. एकर कोनो फायदा नहि होएत. लोक के पाई खाए लेल एकटा आओर बहाना मिलि जाएत. अहां सभ के कि लगैत अछि? कि सच मे एकर कोनो फायदा नहि होएत? कि सही ढंग सं लागू करि बिहार फेर सं देश मे अगुआ नहि बनि सकैत अछि? अगर नहि त आओर कि कएल जा सकैत अछि? एहि मे कि -कि होबाक चाही जेहि सं पाई के बर्बादी नहि होएत आओर ओकर सदुपयोग होएत? अहां सभ अपन विचार जरूर राखु. अपन कमेंट लिखु... हमरा मेल करु.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
(रंगमंच आ पत्रकारिता कें पोषित केनिहार कुमार शैलेन्द्र (1964-2014) एक जुझारू व्यक्ति छलाह. कोनो काज, कोनो उद्देश्य कें कोना ओकर शीर्ष पर ल' गेल जाए, ओ से नीक सं जनैत छलाह. हुनका संग रहल लोक ई अनुभव अबस्से केने होएताह. रंगमंच हो आ कि पत्रकारिता, ओ दिशा देबाक काज केने छथि. कतेको लोक कें गाइड केने छथि, सिखओने छथि जे आइ दुनू क्षेत्र मे मैथिलीक नीक काज क' रहलाह अछि. एक लाइन मे कही त' ओ अपन छोट जीवन मे मैथिली रंगमंच आ पत्रकारिता कें पैघ जीवटता द' गेल छथि. 8 साल पहिने ई साक्षात्कार मिथिमीडिया लेल चन्दन कुमार झा लेने छलाह. ओहि सब दिन मे कुमार शैलेन्द्र दड़िभंगा मे मैथिली दैनिक 'मिथिला आवाज' सं न्यूज एडिटर रूप मे जुड़ल छलाह. — सम्पादक, 19.04.2020)
अहाँ साहित्यकार, पत्रकार हेबाक संगहि रंगकर्मीक रूप मे सेहो जानल जाइत छी. एतेक रास विधा मे एकसंग काज करबाक प्रेरणा आ उर्जा कतए सँ भेटल?
उर्जा हमरा मोन सँ भेटैत अछि. मेक्सिम गोरकीक जीवनी पढ़लाक बाद हमरा लागल जे हम केहनो परिवेश सँ अबैत होइ, अपन मेहनति सँ अपन बाट बना सकैत छी. उर्जा अपना केँ फिट रखला सँ भेटैत अछि आ' इच्छाशक्ति तैमे सहयोग करैत अछि.
सभ सँ पहिने अहाँ कोन विधा सँ जुड़लहुं आ किएक?
हमर जन्म पटना मे भेल अछि. हमर पिता, स्व. शिवकान्त झा पत्रकार आ रंगकर्मी दुनू रहथि. हमर गाम भौर हनुमान नगर मे 76 साल सँ अनवरत रंगमंच कायम अछि. तैँ नेनहि सँ पत्रकारिता आ' नाटक सँ जुड़ि गेलहुँ. नाटक तऽ प्रायः 15 बरख सँ करऽ लागल रही आ' मिथिला मिहिर मे किछु-किछु लिखि पठाबऽ लागल रही. सभ किछु अनायास भेल किछु सोचि केँ नहि केलहुँ.
रंगमंच सँ कोना जुड़लहुँ? अपन रंगमंच-यात्रा सँ संबंधित किछु जनतब दिअ'?
पटना मे हम सुप्रसिद्ध रंगकर्मी आ फिल्मकार प्यारेमोहन सहाय जीक मोहल्ला मे रहैत छलहुँ. हुनक पुत्र सभ हमर मित्र छल. तैँ अनायासे हिन्दी रंगकर्म सँ जुड़ि गेल रही. ई 1978क गप्प थिक. ता' हम मंचक पाछाँ रहैत रही. हमर पिता 1984 सँ पहिने पैँतीस बरखधरि आकाशवाणी पटना केँ मैथिली रेडियो नाटक मे मुख्य स्वर रहल रहथि, तैं नाटक दिस रुझान छल. पटना मे चेतना समिति दिस सँ साल मे एकबेर नाटकक आयोजन होइत छल, बस. ओहिठाम हमरा लोकनिक लेल कोनो स्थान नहि छल. 1982 मे कौशल कुमार दास कोलकाता सँ पटना अएलाह. 28 फरवरी 1982 केँ पटनाक हॉर्डिंग पार्क मे हम, कौशल कुमार दास, सुबोध भाइजी, आ' अरुण कुमार झा मीलि केँ एक संस्था "अरिपन" गठित केलहुँ. एहिठाम सँ हमर आ' कौशल कुमार दासक पटना केँ मैथिली रंगमंच पर रंगयात्रा आरंभ भेल. अरिपनक पहिल प्रस्तुति छल “बेचारा भगवान” नाटक. मूल रूपेँ मराठीक एहि नाटकक हम हिन्दी सँ मैथिली अनुवाद कएने रही. एकरा अहाँ हमर पहिल रंगलेखन मानि सकैत छी. ई अनुवाद हम “शैलेन्द्र पटनियाँ”क नाम सँ केने रही. ताहि समय मे हम एही नाम सँ लिखैत रही. 1984 धरि हम "अरिपन" मे सक्रिय रही. एहि वर्ष कोलकाता सँ कुणाल पटना अएलाह. अपन पहिल संपादक विभूति आनंद जीक कहला पर हम नव मैथिली संस्थाक गठनक कोशिश मे जुटलहुँ. जाहि क्रम मे हम आ' विनोद कुमार झा मुख्य रूप सँ आयोजनक ओरियान केलहुँ आ' 4 अगस्त 1984 केँ कुणाल आ' विभूति आनंद द्वारा गठित संस्था "भंगिमा" मे शामिल भऽ गेलहुँ. ओहि दिन सँ 2002 धरि हमर रंगकर्म "भंगिमा" पटनाक संग मे चलैत रहल. जून 2003 मे हम दिल्ली आबि गेल रही आ' तकर बाद नओ सालक सक्रियता दिल्लीक अछि.
मैथिली रंगमंच कें खास कऽ ग्रामीण क्षेत्र मे पुनर्जीवित करबाक हेतु की कएल जेबाक चाही?
गाम मे दिनक रंगमंच किंवा नुक्कड़ नाटकक प्रबल संभावना छैक. तीन फेजक लाइनक अभावक कारणेँ ओहिठाम सभटा प्रकाश योजना गड़बड़ा जाइत छैक. मिथिलाक ग्रामीण रंगमंच असल मे छुट्टीक रंगमंच छैक. आब गाम सभ युवा सभ सँ वीरान अछि. तथापि जँ गाम मे खेतीक समय छोड़ि कें दिनक रंगमंचक कल्पना कएल जाए तऽ रंगमंच जीबि उठत. संगहि गीत-संगीत शामिल करक चाही. शहरक रंगकर्मी लोकनि केँ चाहियनि जे ओ अपन ग्रामीण भाइ लोकनि केँ रंगकर्मक आधुनिक नुक्कड़ तकनीक सँ परिचित कराबथि. जाहि गामक लोक सक्षम होथि ओ शहरक रंग संस्था सभ केँ गाम मे मंचन आयोजित करथि. एहि सँ ग्रामीण युवा केँ प्रेरणा भेटत. सभ सँ जरूरी बात जे लोक केँ बुझेबाक अछि जे रंगमंच आब रोजी-रोटी देबाक जरिया बनि सकैत अछि. एक बात और जे मैथिल उपयोगी कूली वा सिपाही नहि बनि सकैए मुदा ओ कलाकार बेजोर होइए. कला केँ सम्मान देनाइ लोक केँ सिखबऽ पड़त. तखने ग्रामीण रंगमंच सुधरत.
कहल जाइत छैक जे रंगमंच सभ कें दर्शक नहि भेटैत छैक. एहि मे कतेक सत्यता छैक आ' दर्शकक संख्या मे कोना वृद्धि हेतैक?
मैथिली रंगमंचक सामने दर्शकक समस्या नहि छैक. पटना हो कि दिल्ली सभ संस्थाक मंचन मे सय सँ बेसी लोक निच्चा मे बैसल देखाएत. जे समय सँ नहि अबैत छथि तिनका घूरय पडैत छनि. हम स्वयं कएक खेप दिल्ली मे हॉलक बाहरे छुटि जाइत छी. प्रस्तुति जँ नीक होयत तऽ आब तऽ टिकट पर सेहो शो हाउसफुल जाइत छैक.
सौभाग्य मिथिला सँ अपने सेहो जुड़ल छलहुँ? मैथिली मे इलेक्ट्रॉनिक मीडिया किएक नहि स्थापित आ' सफल भऽ रहल अछि?
सौभाग्य मिथिला हमर कन्सेप्ट पर आरंभ भेल छल. हम ओकर पहिल आ' एकमात्र मैथिलीभाषी प्रोड्यूसर रही. शुरू भेलाक बाद आन लोक सभ केँ राजेन्द्र धमिजाजी अनलनि. धमिजा जी हिन्दी मे सौभाग्य डिवोशनल चैनल चलबैत रहथि. ओ दू साल बाद ओकरा बंद करऽ चाहैत रहथि. चैनल केँ बचेबाक लेल ओकरा मैथिली मे कऽ देल गेल. असल मे ओ चैनल जोगार कऽ मैथिली बनाओल गेल रहै. धमिजा जी लग पर्याप्त बजट नहि छलनि. टाकाक अभाव मे ओ चैनल प्रतिभाशाली लोक सभ केँ नहि राखि सकल ने जोड़ि सकल. जे काज भेलै से ततबा विपन्नता मे भेलैक जे कोनो इंप्रेशन नहि बना सकल. सौभाग्य मिथिला मजबूरीक चैनल छल. ओकरा आधार कोनो सफलता वा असफलताक आकलन नहि कएल जेबाक चाही. ओकर जे हालति हेबाक छेलै से भेलै. आजुक समय मे बिनु टाकाक किछु नहि भऽ सकैत अछि. दोसर बात जे चैनल केहन लोक चला रहल अछि ताहू पर ओकर छवि बनैत छैक. अहीँ कहू एखन जे लोकसभ ओहि चैनल सँ जूड़ल छथि ताहि मे के' एहन अछि जकर मिथिला-मैथिली किंवा देशक आन कोनो क्षेत्र मे एहन कोनो योगदान हो जाहि कारणे ओ जानल जाइत हो. एहना मे केहन कार्यक्रम बनत? सुनबा मे आयल जे ओ चैनल आब न्यूज चैनल अछि, तखन ओहिठाम कोन एहन पत्रकार अछि जकरा अहाँ जनैत होइ से कहू? जा क्षेत्र विशेषक विशेषज्ञ लोक नहि जूड़त ओकरा मौलिक प्रोग्राम बनेबाक छूट नहि देल जेतैक, ता कोनो चैनल सफल कि प्रभावी नहि भऽ सकत.
मैथिली मे आन-आन भाषाक नाटकक अनुवाद आ' मंचन तऽ भऽ रहल छैक मुदा मैथिली नाटक कें आन भाषा मे किएक नहि अनुवाद होइत छैक? की एकर स्तर तेहन नहि होइत छैक?
बात मात्र स्तरक नहि छैक. बात हीन मानसिकताक छैक जे मैथिलीभाषी युवक कोनो आन भाषा मे रंगकर्म करैत अछि से अपन भाषा केँ हीन बुझैत अछि. एखनधरि दर्जन सँ बेसी मैथिल रंगकर्मी एन.एस.डी. सँ डिग्रि लऽ चुकल छथि मुदा, ओ मैथिली मे रंगकर्म नहि करैत छथि तैँ आनोठाम हुनका मोजर नहि भेटैत छनि. आन मातृभाषा संगे एहन बात नहि छैक. आनठाम रंगकर्म केनिहार लोक केँ अपन रंगकर्म केँ बारे मे पता सेहो नहि छैक. दोसर जे मैथिली मे एहन अभिनेता आ' रंगकर्मी सभ केँ बुझाइत छैक जे आन भाषा मे रंगकर्म केनिहार मैथिल लोक सभ नीक हालति मे अछि. ओकरा सभ केँ तकर खौंझ सेहो छैक. तैँ ओ सभ मैथिली भाषा केँ नाटकक अनुवाद नहि करैत अछि. पछिला नओ बरखक भारत रंग महोत्सब देखलाक बाद तऽ हमरा इएह लगैत अछि जे मैथिली रंगमंच बहुत पाछाँ नहि अछि. किछु रंग संस्था तऽ विश्व स्तरक अछि. जँ सत्य पूछी तऽ मैथिली मे रंगकर्म कम भऽ रहल अछि. दोसर बात जे मैथिली एहन संस्कृति क्षेत्रक भाषा अछि जकर मंचन सभक लेल संभव नहि. तैँ आन भाषा-भाषीक एहि दिस धियान नहि जाइत छैक. आ' मैथिल रंगकर्मी केँ तऽ बारीक पटुआ तीत लगैत छैक. हम स्वयं मलंगिया जीक ओकरा आंगनक बारहमासाक हिन्दी अनुवाद कएने छी आ' तकर मंचन जनसंस्कृति मंच पर पाँच दिन धरि पटनाक कालीदास रंगालय मे भेल रहय.
पत्रकारिता सँ कहिया जुड़लहुँ आ' एहि सँ जुड़बाक कोनो खास प्रयोजन बुझायल ?
1987 मे हम आर्यावर्त पटना मे प्रशिक्षु भऽ गेल रही. पिता पत्रकार रहथि तैं इएहटा बाट देखाएल रहय. 1988 मे हम मैथिलीक भाखा प्रकाशन सँ जुड़ि गेल रही. ओना मैथिली पत्रकारिता सँ हमर पहिल जुड़ाव माटि-पानि संग रहय. ओकर संपादकीय विभाग मे हम नओ अंक मे काज केने रही. मैथिली मासिक भाखा बंद भेलाक बाद ओ पाक्षिक भाखा टाइम्स भऽ गेल रहय जकर हम मुद्रक, प्रकाशक आ' संपादक रही. बाद मे हम पाटलीपुत्र टाइम्स, पटना मे सब-एडिटर भऽ गेलहुँ. ओतऽ सँ राष्ट्रीय नवीन मेल डालटनगंज चलि गेलहुँ जतय सालभरि संपादकीय प्रभार मे रही. फेर पटनाक हिन्दी मासिक बानगी मे आपस आबि गेलहुँ. बानगी सँ फेर हिन्दी साप्ताहिक न्यूजब्रेक मे आबि गेलहुँ, जतऽ मुख्य उप-संपादक रही. ओतहि सँ प्रभात खबर, पटना चलि गेलहुँ. 2003 मे हम दिल्लीक प्रथम प्रवक्ता आबि गेलहुँ, विशेष संवादाताक रूप मे. ओहिठाम हमर संपादक रामबहादुर जी रहथि. 2009 मे मैथिली चैनलक प्रभारी बनिकऽ सौभाग्य टीभी. चलि गेल रही. फेर न्यूज देलहीक मेट्रो लाइव हिन्दी साप्ताहिक मे न्यूज कॉर्डिनेटर भेलहुँ. आ' आब 1 जुलाई 2012 सँ मिथिला आवाज मे समाचार संपादक केँ रूप मे कार्यरत छी.
करीब 100 बरखक इतिहास रहितो मैथिली पत्रकारिता जगजियार नहि भऽ सकल. अहाँक नजरि मे एकर की कारण छैक?
एखनधरि मैथिली मे पत्रकारिताक भाँज पुराओल गेल अछि. तैँ सभठाम असफलता भेटल. "मिथिला आवाज''क माध्यमे पहिल खेप युवाशक्तिक काज आरंभ भेल अछि. एकरा सफल हेबाक आशा करू. एहि सँ पहिने जे पत्रकारिता भेल से अपन नाम कमेबा लेल. से उद्देश्य जखन पूरा भऽ जाइत छलैक तऽ प्रकाशन ठप भऽ जाइत छलैक. लागत सेहो तेहन नहि रहैत छलैक जाहि सँ सफलताक बाट खुजैत. तैं सभतरि सभ केँ असफलता भेटलैक. मुदा मैथिली केँ एहने प्रयास सब जीया केँ रखलकै तैँ ओकरा खारिज नहि कएल जा सकैत अछि. जैँ मैथिली मे काल्हि पत्रकारिताक दीप टिमटिमाइत रहलैक तैँ अहाँ आइ चारि बजे भोरबा धरि हमरा सँ गप्प कऽ रहल छी.
अहाँक पत्रकारिता केँ असफल हेबाक हमरा कोनो कारण नहि देखाइत अछि. आब समय बदलि गेल छैक. मुदा एहिक्रम मे कोलकाता सँ मिथिला समाद लगातार चारि बरख सँ प्रकाशित भऽ रहल छैक मुदा मिथिला सँ एतेक दिन मे कोनो समाचार पत्र नहि बहरेलैक तकर की कारण बुझैत छी ?
मिथिला सँ बहुत दिनधरि स्वदेश, मिथिला मिहिर आ' समाद दैनिक निकलैत रहल अछि आ' एकर लोकप्रियता सेहो खूब छलैक. मिथिला-मिहिर बंद भेलाक बाद एकटा गैप छलैक जकरा मिथिला समाद भरलक. ई सराहनीय काज अछि मुदा, सौभाग्य मिथिले जकाँ एत्तहु वित्तक अभाव अछि.
कहल जाइत छैक जे मैथिली मे पाठकक अभाव छैक. अहाँ एहि सँ कतेक सहमत छी आ' पाठकक संख्या बढ़ैक ताहि लेल की कएल जेबाक चाही?
मैथिली पढ़बा केँ लोक कें आदति नहि छैक तैँ पाठकक अभाव भऽ रहल छैक. ओना टेलीविजन आबि गेलाक बाद सभ भाषा मे पाठक कमलैक अछि. मुदा, आब पोथी दिस लोक घुरि सेहो रहल छैक. मैथिली मे लोकप्रिय साहित्यक अभाव सेहो रहलैक अछि. मिथिला क्षेत्रक अदहा आबादी एखनो अनपढ़ अछि ताहि हिसाबेँ देखि तऽ अपना भाषाक पाठक कम नहि अछि. साक्षर लोक मे महिला कम पढ़ल छथि तैँ पाठक आर कम भऽ जाइए. जेना-जेना साक्षरता बढ़त तेना-तेना पाठक बढ़ल चलि जाएत. पाठक बढ़ल नहि तऽ आब ई-पत्रिका सभ किएक आबि रहल अछि? हमरा मैथिली मे पाठकक संख्या निराश नहि करैत अछि. आइयो प्रो. हरिमोहन झाक पाठक नहि घटल अछि.
अहाँ वर्तमान मे "मिथिला आवाज"क समाचार संपादक बनाओल गेलहुँ. कोनो खास योजना मोन मे अछि?
योजना अछि, ताहि पर काज कऽ रहल छी. दरभंगा मे टीम कें प्रशिक्षण चलि रहल अछि. ओहिठाम न्यूज रैप पर काज होयत. छओ पेज रंगीन अछि. नीक अनुवादक चुनौती अछि. संगहि इलाका मे मैथिली लिखऽ बला पत्रकार तैयार करबाक अछि. ई सभ काज हमर टीम 1 जुलाई सँ करबा मे जुटल अछि. मिथिला आवाजक संग आर बहुत रास महत्वाकांक्षी योजना सभ अछि जे समय एला पर अपने सभक सोझाँ आओत.
मिथिला आवाज मैथिली पत्रकारिताक उत्थान करत. एहिबात सँ अपने कतय धरि आश्वस्त छी?
हमरा भरोस अछि तैँ नओ सालक दिल्ली मे अपन जमाओल रोजगार आ' रंगकर्म केँ छोड़िकऽ ओहिठाम गेल छी. हमर जे-जे डिमांड छल से सभ अजित आजाद जी पूरा कऽ देलनि. आब मैथिली केँ एकटा सनगर अखबार देबाक चुनौती हमरा सोझाँ अछि. आ' हमरा भरोस अछि जे हम सफल होयब. ई एकटा एहन आरंभ होयत जतऽ से बहुत रास नव बाट खूजत आ' मैथिलीक इतिहास मे चंद्रमोहन झा आ अजित आजादक नाम सुरक्षित भऽ जाएत.
एकटा साहित्यकारक रूप मे अपन-यात्राक संबंध मे जनतब दिअ'?
हम कविता सँ शुरूआत केलहुँ. मिथिला मिहिर साप्ताहिक आ' दैनिक मे कविता, गजल, लघुकथा आ' बहुत रास व्यंग्य रचना प्रकाशित अछि. कोशी-कुसुम, स्वाती, मैथिली अकादमी पत्रिका, भाखा, मिथिलांगन, परिछन आदि पत्रिका मे सेहो रचना सभ प्रकाशित अछि. आरंभ आ' अंतिका मे सेहो कविता सभ छपल अछि. पहिल सहयोगी काव्य संकलन अंतर्व्यथा 1990मे आएल छल. ओही साल हिन्दी मे “पर्यावरण शिशु गीत” आएल. 2000 मे चेतना समिति, पटना सँ "अग्नि पथक सामा" आएल. एकर अतिरिक्त भंगिमाक कोनो अंक मे हमर नाटक मुद्रा यज्ञ छपल रहय. हेमनि मे दिल्ली सँ प्रकाशित "परिछन" मे हमर नाटक "नैका-वनजारा" सेहो छपल अछि. हमर मंचित आ' अप्रकाशित नाटक सभ अछि - 1. मोर मन मोर नै पतियाए 2. मुद्रा यज्ञ 3. लोरिकायन 4. देसिल बयना 5. उगना हॉल्ट 6.नैका वनजारा 7. मलाहक टोल. एकर अतिरिक्त आकाशवाणी पटना सँ हमर दर्जन भरि रूपक प्रसारित अछि. दस बरख सँ बेसी ओहिठाम मैथिली समाचार वाचन कएने छी. मैथिली नाटक मे बी. हाइग्रेड कलाकार रहल छी. 150 सँ बेसी नाटक मे अपन स्वर देने छी जाहि मे सिंहासन बत्तीसीक 34 प्रकरण मे राजा भोजक लेल स्वर देने छी. एकर अतिरिक्त सौभाग्य टीभीक लेल "दीयर-भाउज"क 155 एपिसोड लिखने आ' निर्देशित कएने छी.
अहाँ अभिनय, मंच संचालन आ' अनुवादक क्षेत्र मे सेहो काज केलहुँ. एहि विषय मे किछु जनतब दी? ई सभ मात्र एकटा संयोग छल वा कोनो खास कारण आ'कि मजबूरी रहल जे कतहु एकडारि पकड़ि नहि रहि सकलहुं?
ई सभ मैथिलीक जरूरति छलैक तैँ हमर वरिष्ठ लोकनि केँ जतऽ हमर जरूरति होइत छलनि हमर उपयोग करैत छलाह. रंगमंचक विभिन्न इलाकाक काज करय पड़ल कारण ओतऽ विशेषज्ञ लोकक अभाव छलैक. तै मेकअप, लाइट, सेट, संगीत संग अनुवाद सेहो किएक तऽ मैथिली भाषाक लिखय बला लोक कम छल.
अंत मे युवावर्ग कें किछु कहए चाहबनि?
बस अपन मोन मे ठानि लिअ' जे करऽ चाहब से अहाँ कऽ लेब. कखनो भगवान भरोसे नहि रहू. अहाँक मदति केँ लेल कियो नहि आओत. अपन मदति अहाँ केँ अपनहि करऽ पड़त. तै केहनो खराब परिस्थिति हो अहाँ हिम्मति नहि हारू. एक दिन सभ केँ स्वीकार करऽ पड़तैक जे अहाँ बड्ड काजक लोक छी आ' कोनो लक्ष्य पाबि सकैत छी.
(मिथिमीडिया एंड्रॉएड ऐप हेतु एतय क्लिक करी. फेसबुक, ट्विटर आ यूट्यूब पर सेहो फ़ॉलो क' सकै छी.)


text:
मिथिला केर भूमि दू देश मे पसरल अछि ओ मिथिलाक कला समूचा विश्व मे. भारत केर कला पटल पर मिथिला पेंटिंग सभ सं उच्च स्थान प्राप्त कयने अछि. ई पेंटिंग सरकारी कार्यालयक देवाल पर, कोलकाता केर ट्राम मे आ अनेको ठाम मे देखल जाइत अछि. माय-बहिनक हाथें कुच्ची-काठी सं बनाओल जाइत एहि पुरातन कला कें आधुनिकताक निशानी मानल जाइत अछि.
मिथिला पेंटिंग आब मात्र मैथिल केर मोहताज नहि अछि. आइ जतय मिथिला केर पहिचान, भाषा (अनुसूची मे अंकित भेलाक बादो), क्षेत्र अपन अस्तित्व बचयबाक हेतु जद्दोजहद क' रहल अछि, ओतहि मिथिला पेंटिंग बेस सुगमता सं सभ जनमानस द्वारा नेहित अछि. पोथीक कवर हो वा बियाहक कार्ड, धोतीक पाडि ओ वा पाग सभतरि पेंटिंग केर परचम लहराइत अछि. एक पांति मे कही त' कलाप्रेमी केर पहिल पसिन अछि मिथिला पेंटिंग.
जापानक तोकामाची हिल्सक निगाता केर मिथिला म्यूजियम मे पंद्रह हजार सं बेसी मिथिला पेंटिंग उपलब्ध अछि. जापान स्थित एहि मिथिला म्यूजियमक शुरुआत एक जापानी म्यूजिशियन तोक्यो हासेगावा 1982 मे कयलनि. ओना त' हासेगावा संगीतज्ञ छथि मुदा कला ओ संस्कृति सं सेहो प्रेम छनि. लगभग अढाइ दशक पहिने भारत यात्राक समय हुनक भेंट मिथिला पेंटिंग केर किछु कलाकार सं भेलनि जे एक एग्जिबिशन लगवाबय चाहैत छलाह.
हासेगावा कें ज्ञात भेलनि जे मिथिला पेंटिंग केर स्थिति एकदम बेजाय छैक, केओ देखय वला नहि अछि, त' हुनका जापानक कला उकोयोए मोन अयलनि, जे संरक्षण केर अभाव मे विलुप्त भ' गेल. तखने ओ निश्चय कयलनि जे ओ मिथिला पेंटिंग सं अनमोल कला कें विलुप्त नहि होमय देताह. जापान जा' ओ निगाताक एक प्राचीन बन्न जापानी स्कूल कें म्यूजियम बना नाम देल मिथिला म्यूजियम. तकर बाद हासेगावा बेर-बेर मिथिला अयलाह आ गाम-गाम मे पेंटिंग बनौनिहारि सभ सं भेंट कयलनि.
जापान जा मिथिला म्यूजियम कें सजबय मे महान आर्टिस्ट गंगा देवी, कर्पूरी देवी आदि अपन योगदान देलनि. एतबहि नहि मिथिला पेंटिंग प्रेमी हासेगावा एनपीओ सोसाइटी टू प्रमोट इंडो-जापान कल्चरल रिलेशन सं जुड़लाह. एकर प्रतिनिधिक रूप मे अनेको साल सं आयोजित होमयवला कल्चरल फेस्टिवल 'नमस्ते इंडिया' सं सेहो जुड़ल छथि.
मिथिला पेंटिंग केर व्यापकताक ई एक उदहारण मात्र छल. एहि सं प्रेरणा ल' हमरा सभ कें अपन धरोहर केर रक्षार्थ साकांक्ष होमय पडत. एम्हर मिथिला पेंटिंग कें मधुबनी पेंटिंग कहि एकर व्यापकता आ पहिचान पर बट्टा लगयबाक काज भ' रहल अछि. हमरा सभ कें बिसरक नहि चाही जे ई कला मात्र मधुबनीए मे नहि अछि.
मधुबनी मे ई व्यापक रूपे नेने अछि मुदा मिथिला केर गाम-गाम कोनो ने कोनो रूपें ई कला जीबैत अछि आ जुड़ल अछि. खाहे एहि पारक मिथिला हो वा ओहि पारक, ई सभतरि जीबैत अछि. हिमालय केर तराइ सं गंगाक कछेर धरि मिथिला मे ई कला कोनो ने कोनो रूप मे जीबैत अछि. आउ, मिथिला कला ओ संस्कार कें व्यापक पहिचान आ मान लेल कटिबद्ध होइ.
— रूपेश त्योंथ


text:
नई दिल्ली। अगर सब किछु योजना क मुताबिक चलल त ब्रिटेन क शेल फाउंडेशन बिहार क ढाई हजार स बेसी गाम कए अगिला तीन साल मे जगमग देत। बिहार क एहि गाम क विद्युतीकरण करबा लेल फाउंडेशन अपन सहयोगी कंपनी हस्क पावर सिस्टम कए आर्थिक मदद देबा लेल तैयार भ गेल अछि। हस्क पावर सिस्टम कंपनी धान क भूसी स बिजली पैदा करैत अछि।
फाउंडेशन क दिस स कहल गेल अछि जे ग्रामीण विद्युतीकरण क्षेत्र मे सक्रिय हस्क पावर सिस्टम क जरिए बिहार क बेसी स बेसी गाम कए रौशन करबाक लक्ष्य तय कैल गेल अछि। मौजूदा समय मे हस्क पावर सिस्टम क भूसी स 35-100 मेगावाट तक बिजली पैदा करबा लेल कईटा मिनी पावर प्लांट लगल अछि, जे बिहार क करीब 50टा गाम कए सस्ता दर पर बिजली क आपूर्ति करि रहल अछि। जे जेतबा बिजली क इस्तेमाल करैत अछि, ओकरा ओकर आधार पर काफी कम दर पर टका लेल जाइत छैक। किछु ठाम त टकाक बदला मे धानक भूसी लेल जाइत अछि। आब हस्क पावर सिस्टम अपनी जद मे करीब 2600 आओर गाम कए अनबाक फैसला केलक अछि। कंपनी क योजना क अनुसार, 2010 मे 400, 2011 मे 100 आ 2012 मे दू हजार गाम मे बिजली आपूर्ति क लक्ष्य रखल गेल अछि। फाउंडेशन क अनुसार, दोसर चरण राज्य क गाम मे पैघ पैमाना पर विद्युतीकरण करबाक योजना अछि।


text:
पटना मे पत्रकार स चर्चा करैत यूआईडीएआई क अध्यक्ष नंदन नीलेकणी कहला जे देश क आधा आबादी कए अगिला साढ़े पांच साल क भीतर विशिष्ट पहचान पत्र भेट जाइत।
सर्वाधिकार सुरक्षित। इसमाद डॉट कॉम मे प्रकाशित सभटा रचना आ आर्काइवक सर्वाधिकार रचनाकार आ संग्रहकर्त्ता लग सुरक्षित अछि। रचना क अनुवाद आ पुन: प्रकाशन वा आर्काइव क उपयोग लेल इ-समाद डॉट कॉम प्रबंधन क अनुमति आवश्यक। प्रबंधक- छवि झा, संपादक- कुमुद सिंह, राजनीतिक संपादक- प्रीतिलता मल्लिक, समाचार संपादक- नीलू कुमारी। वेवसाइट क डिजाइन आ संचालन - जया झा।
हमरा स संपर्क: esamaad@gmail.com


text:
नवका- पुरनका लेख सर्च करु...
सौराठ सभा 24 जून सं...
पहिने सौराठ सभा के एहि सभागाछी मे खुब रमन-चमन रहय छल. हमर गाम दरभंगा सं रहिका जाए के रास्ता मे अछि. हमरा याद अछि जे आई सं 15-20 साल पहिने धरि एहिठाम लगन भरि मेला जकां माहौल रहैत छल. दूर-दूर सं लोक आबैत छलखिन्ह. सरकारक तरफ सं विशेष रूप सं सभागाछी जाए लेल स्पेशल बस चलाएल जाएत छल. चारु कात रेशमी कुर्ता... ललका धोती... ललका पाग पहिनने... हाथ मे बेंत आओर पान चबाबैत लोक. दुनिया भर मे रहय वाला मैथिल ब्राह्मण शादी के लेल एहि ठाम आबैत छलाह. एहिठाम दूल्हा के संग हुनकर परिवार के लोक सभ आबि सभागाछी मे आमक गाछक नीचा बैसय छलाह. कन्या पक्ष के लोक सेहो आबय छलाह. वर पक्ष आओर कन्या पक्ष के बीच शास्त्र-वेद... पढ़ाई- लिखाई पर चर्चा होएत छल. जतेक पढ़ल लिखल वर... ओतेक मांग. हुनका ठाम ओतेक भीड़.
कई बेर त एकहिं वर पर कइटा कन्या पक्ष वाला लागि जाए छलाह. एहन स्थिति मे एहिठाम जोरगर लोक... पाईवाला लोक वर पक्ष के ई कहि अपना पक्ष मे करय लगलाह जे हम सुन्नर... गुणवती लड़की के संग अहां के मोटर गाड़ी... सोना-गहना... खेत... रुपया-पैसा सेहो देब. इलाका मे हमर ई दबदबा अछि त हमर ई प्रतिष्ठा अछि. हमर समांग एतेक पढ़ल-लिखल छथि त ओ फलां-फलां विभाग मे काज करैत छथि. वर पक्ष के अपना पक्ष मे करय लेल कन्या पक्ष के लोक हर संभव जतन करय लगलाह. मिथिला मे दहेज प्रथा एहिठाम सं जोर पकड़ल.
पहिने त शादी योग्य सभ वर पक्ष आओर कन्या पक्ष के लोक एतय जुटय छलखिन्ह. मुदा आब एहिठाम गिनल-चुनल लोक आबय छथिन्ह. आब त गाम-घर पर बैसले-बैसल सभ तय करि लेल जाएत अछि. कन्या के शादी योग्य होएतहिं वर के तलाश शुरू भs जाएत अछि. एहि बातक खोज शुरू भs जाएत अछि कि कोन गाम मे कोन-कोन योग्य लड़का अछि. किनकर बालक नीक पद पर काज कs रहल छथि. कोन लड़का नीक पाई कमा रहल छथि. पता लगतहिं सूत्र तलाश... नेटवर्क जोड़ि वर पक्ष के पक्ष मे करय के कोशिश कएल जाएत अछि. एहन लोक के खोजल जाएत अछि जिनकर धाक वर पक्ष पर चलैत छनि. जिनकर उपकार के बोझक तर ओ दबल रहय छथिन्ह. ओहन लोक के पकड़ि वर पक्ष पर दबाव बनाएल जाएत अछि. वर पक्ष के कर्जा- परेशानी के बारे मे पता लगाएल जाएत अछि. ई सभ पता लगला के बाद ओहिठाम सं सेहो काज बनाबय के कोशिश कएल जाएत अछि. लड़की के लेल नीक... सुयोग्य वर के तलाश ओहिना नहिं पूरा होएत अछि. वर के लेल बड़ तिकड़म करय पड़ै छै.
पहिने त सौराठ सभा मे सभ होएत छल. आब त सभ किछ तय भ गेलाह के बाद लोक सिर्फ पंजीकार सं पंजी मिलान कs विआहक अनुमति लेबय लेल पहुंचय छथिन्ह. पंजीकार ई देखय छथिन्ह जे कन्या पक्ष ओर वर पक्ष के बीच सात पुरखा तक कोनो रक्त संबंध त नहिं छनि. पंजी व्यवस्था मे मातृकुल के ओर सं पांच पीढ़ी आओर पितृकुल के सात पीढ़ी... पुरखा तक खून के रिश्ता के देखल जाएत अछि. अगर एहि बीच मे कोनो संबंध निकलि जाएत अछि त फेर विआह नहि होएत अछि. रक्त संबंध निकलि गेलाह पर विआहक संबंध नहि जोड़ल जाएत अछि.
सौराठ सभा के चमक कम होए के एकटा कारण दहेज विरोधी आंदोलन के सेहो अछि. पिछला किछ साल सं एहिठाम दहेज विरोधी आंदोलन सं जुड़ल लोक सभ सेहो अपन झंडा-बैनर ल पहुंचि जाए छथिन्ह. ओ सभ लोक के दहेज के विरोध मे जागरूक करय छथिन्ह. बताबय छथिन्ह जे दहेज पढ़ल-लिखल... शिक्षित समाज के लेल कलंक अछि. असल मे दुनिया भर मे लोक सौराठ सभागाछी के दूल्हा बाजार नाम सं सेहो जानैत अछि. नौकरी के हिसाब सं दूल्हा... वरक कीमत लगाएल जाएत अछि. आईएएस... आईपीएस... एलाएड... बैंक... एसएससी... टीचर आओर कर्मचारी सभ के अलग-अलग रेट. शादी तय भेलाह के बाद गाम मे चर्चा सेहो होएत रहय छल छल जे फलां के एतेक पाई मिललन्हि... त फलां के विआह एतेक पाई मे तय भ गेल. ओना किछ लोक पर दहेज विरोधी आंदोलन के असर सेहो छनि. ओ आदर्श विआह पर जोर दैत छथिन्ह. एहन होबाको चाही.
6 टिप्पणियां:
- बेनामी14 जून 2009 को 11:25 am
Dear Sirs,जवाब देंहटाएं
Please include this news in your next issue of Hallo Mithila.
1. Shri D Shivanandan Jha took charge as new Police Commissioner of Mumbai today on 13.06.2009 from another bihari Hassan Gafoor, earlier police commissioner, who is promoted to DG.
2. Smt Mathili Jha is SP of Mira Road, a western suburb of Mumbai.
Dr. Arvind Jha
arvind.jha@gmail.com
हम प्रकाश कुमार झा रहिका कोठाटोल,जे कि सौराठ सभा सँ महज 1000 मीटर दुरि पर बसैत छी ।हमरो सौराठ सभा के गरिमा हमर पुर्वज आ अग्रज द्वारा सुनाउल गेल अछिँ।हम एकर दुर्दशा के लेल समस्त मैथिल के दोषी मानैत छि।सिर्फ ईच्छाशक्ति के बल पर हम एकरा पुर्नजिवित नही कय सकैत छिं।हमर विचार मे एकरा लेल समस्त उच्च बर्ग मे आबय बाला लोग के सेहो स्वीकारता लेबय परत जाही मे महापात्र ब्राह्मण से हो आबय छैथ।समस्त ब्राह्मण एकजुट भय क एकर समाधान कय सकैत छी।जवाब देंहटाएं
जय मिथिला जय मैथिल, जय भारत
हम प्रकाश कुमार झा रहिका कोठाटोल,जे कि सौराठ सभा सँ महज 1000 मीटर दुरि पर बसैत छी ।हमरो सौराठ सभा के गरिमा हमर पुर्वज आ अग्रज द्वारा सुनाउल गेल अछिँ।हम एकर दुर्दशा के लेल समस्त मैथिल के दोषी मानैत छि।सिर्फ ईच्छाशक्ति के बल पर हम एकरा पुर्नजिवित नही कय सकैत छिं।हमर विचार मे एकरा लेल समस्त उच्च बर्ग मे आबय बाला लोग के सेहो स्वीकारता लेबय परत जाही मे महापात्र ब्राह्मण से हो आबय छैथ।समस्त ब्राह्मण एकजुट भय क एकर समाधान कय सकैत छी।जवाब देंहटाएं
जय मिथिला जय मैथिल, जय भारत
हम प्रकाश कुमार झा रहिका कोठाटोल,जे कि सौराठ सभा सँ महज 1000 मीटर दुरि पर बसैत छी ।हमरो सौराठ सभा के गरिमा हमर पुर्वज आ अग्रज द्वारा सुनाउल गेल अछिँ।हम एकर दुर्दशा के लेल समस्त मैथिल के दोषी मानैत छि।सिर्फ ईच्छाशक्ति के बल पर हम एकरा पुर्नजिवित नही कय सकैत छिं।हमर विचार मे एकरा लेल समस्त उच्च बर्ग मे आबय बाला लोग के सेहो स्वीकारता लेबय परत जाही मे महापात्र ब्राह्मण से हो आबय छैथ।समस्त ब्राह्मण एकजुट भय क एकर समाधान कय सकैत छी।जवाब देंहटाएं
जय मिथिला जय मैथिल, जय भारत
हम प्रकाश कुमार झा रहिका कोठाटोल,जे कि सौराठ सभा सँ महज 1000 मीटर दुरि पर बसैत छी ।हमरो सौराठ सभा के गरिमा हमर पुर्वज आ अग्रज द्वारा सुनाउल गेल अछिँ।हम एकर दुर्दशा के लेल समस्त मैथिल के दोषी मानैत छि।सिर्फ ईच्छाशक्ति के बल पर हम एकरा पुर्नजिवित नही कय सकैत छिं।हमर विचार मे एकरा लेल समस्त उच्च बर्ग मे आबय बाला लोग के सेहो स्वीकारता लेबय परत जाही मे महापात्र ब्राह्मण से हो आबय छैथ।समस्त ब्राह्मण एकजुट भय क एकर समाधान कय सकैत छी।जवाब देंहटाएं
जय मिथिला जय मैथिल, जय भारत
- बेनामी7 मार्च 2014 को 7:22 pm
हम प्रकाश कुमार झा रहिका कोठाटोल,जे कि सौराठ सभा सँ महज 1000 मीटर दुरि पर बसैत छी ।हमरो सौराठ सभा के गरिमा हमर पुर्वज आ अग्रज द्वारा सुनाउल गेल अछिँ।हम एकर दुर्दशा के लेल समस्त मैथिल के दोषी मानैत छि।सिर्फ ईच्छाशक्ति के बल पर हम एकरा पुर्नजिवित नही कय सकैत छिं।हमर विचार मे एकरा लेल समस्त उच्च बर्ग मे आबय बाला लोग के सेहो स्वीकारता लेबय परत जाही मे महापात्र ब्राह्मण से हो आबय छैथ।समस्त ब्राह्मण एकजुट भय क एकर समाधान कय सकैत छी।जवाब देंहटाएं
जय मिथिला जय मैथिल, जय भारत


text:
मंगलदिन संवाद भवन में जनवितरण प्रणाली पर आयोजित अनुमंडलाधिकारीक संग भेल बैठक मे नीतीश कुमार साफ तौर पर कहलथि जे आब भ्रष्टïाचार आ लापरवाही कोनो हाल मे बर्दाश्त नहि कैल जाइत।
Chalu Nitish Jee der sahi Aylhu muda durust aylhu “Jan Vitran Pranali” ke bahut pahine durust karwak chahi ahi san garib-san-garib aadmi jural achhi Dealer le pet Babar bhel jayat chhaik aur garibak pet peeth me satal jaa raha achhi
Hamro gaw me bahut lukha sab ai je gaw ke patan ke taraf l ja rahal chaith
सर्वाधिकार सुरक्षित। इसमाद डॉट कॉम मे प्रकाशित सभटा रचना आ आर्काइवक सर्वाधिकार रचनाकार आ संग्रहकर्त्ता लग सुरक्षित अछि। रचना क अनुवाद आ पुन: प्रकाशन वा आर्काइव क उपयोग लेल इ-समाद डॉट कॉम प्रबंधन क अनुमति आवश्यक। प्रबंधक- छवि झा, संपादक- कुमुद सिंह, राजनीतिक संपादक- प्रीतिलता मल्लिक, समाचार संपादक- नीलू कुमारी। वेवसाइट क डिजाइन आ संचालन - जया झा।
हमरा स संपर्क: esamaad@gmail.com


text:
चौसा । मुख्यमंत्री नीतीश कुमार कहला अछि जे प्राकृतिक आपदा क शिकार कोसी इलाका क पुननिर्माण क लेल हुनकर सरकार कृतसंकल्प अछि। मधेपुरा जिला क चौसा मे विजय घाट पर 367 करोड़ टका स कोसी नदी पर प्रस्तावित महासेतु क शिलान्यास करबाक बाद जनसभा कए संबोधित करैत नीतीश कहला जे कोसी नदी पर पहिल पुल क शिलान्यास तत्कालीन प्रधानमंत्री अटल बिहारी वाजपेयी केने छलाह आ हमर सरकार बलुआहा घाट पर एकटा आओर पुल स्वीकृत केने अछि, जाहि पर काज तेजी स चलि रहल अछि, आइ कोसी नदी पर तेसर महासेतु क शिलान्यास करबा लेल आयल छी जे फरवरी 2014 तक बनिकए तैयार भ जाइत। मुख्यमंत्री कहला जे चारि लेनवाला एहि आरसीसी पुल क लंबाई 1840 मीटर अछि जखन कि पहुंच पथ क लंबाई 12 किमी अदि। क्रास ड्रेनेज आ गाइड बांध क निर्माण सेहो कैल जाइत। 47टा पाया वाला इ पुल मधेपुरा जिला क चौसा प्रखंड क भटगामा स शुरू होएत आ भागलपुर जिला क नवगछिया जीरोमाइल मे जा मिलत।
ओ कहला जे कोसी त्रासदी क बाद प्रधानमंत्री एकरा राष्ट्रीय आपदा घोषित केलथि आ केन्द्रीय टीम आबि कए नुकसान क आकलन केलक। मुदा केंद्र स एक टका नहि भेटल। मुदा हम हारि नहि मानब अहांक सहयोग आ आशीश स सरकार कोसी प्रक्षेत्र कए पहिने स बेहतर बनेबा लेल विश्व बैंक स 22 करोड़ डालर कर्ज ल रहल अछि।
एहि अवसर पर पथ निर्माण मंत्री डा. प्रेम कुमार कहला जे एहि पुल पर 367 करोड़ टका खर्च आउत। एहि स सहरसा, सुपौल, मधेपुरा आ भागलपुर जिला क लोक कए आसानी होएत। पुल बकन गेला स नवगछिया स मधेपुरा क दूरी 51 किमी, सहरसा आ सुपौल क दूरी 25 किमी तक कम भ जाएत। संगहि भागलपुर स पड़ोसी देश नेपाल सेहो लग भ जाएत। ज्ञात हुए जे एहि स पूर्व 13 जुलाई कए एहि पुल क शिलान्यास हेबाक छल मुदा कोनो कारणवश कार्यक्रम नहि भ सकल।


text:
कलकत्ता : नाट्य संस्था कोकिल मंचक 26म वार्षिकोत्सव कलामंदिरक कलाकुंज प्रेक्षागृह मे मनाओल गेल. एहि अवसर पर डॉ. योगेन्द्र पाठक 'वियोगी' लिखित नाटक 'रंग-भंग' केर मंचन कएल गेल. गंगा झा केर निर्देशन मे मंचक कलाकार लोकनि नाटक केलनि. तत्पश्चात फगुआ ठहक्का मे कवि लोकनि होरी पर कविता पढलनि.
गोसओनिक गीत सं शुरू भेल कार्यक्रमक उदघाटन सत्र मे मैथिली कवि प्रो. विद्यानंद झा उद्गार व्यक्त करैत मंचक क्रियाकलाप पर संतोष व्यक्त केलनि. ओ मैथिली नाटक कें नव आयाम पर ल' जेबाक हेतु मंच कें प्रेरित-प्रोत्साहित केलनि. एहि अवसर पर अध्यक्ष ब्रजेश कुमार झा ओ सचिव सुधाचंद्र झा सेहो मंचक गतिविधिक जनतब देलनि. संचालन गंगा झा धन्यवाद ज्ञापित केलनि. एहि मध्य मंचक परामर्शदाता ओ पूर्व सचिव नबोनारायण मिश्र अतिथि लोकनि कें अबीर लगा माहौल कें फगुआमय केलनि.
'रंग-भंग' नाटक शुरू होइते लोक कें हंसबए मे सक्षम भेल. कॉमिक पात्र-दृश्य आ डायलॉग एहि नाटक कें दर्शक सं जोड़नहि छल कि एकटा कथानक उभरल जे सीनक सीन लोकक जिज्ञासा बढबैत गेल. होरी कें केंद्र क' लिखल एहि नाटक मे समाजक विभिन्न पक्ष समाहित छल. वैज्ञानिक सोच, समाजक कुरीति, चेष्टा-कुचेष्टा सहित समरसता सं जुड़ल विभिन्न बात बेस कलाकारी सं लिखल छल आ मंचित कएल गेल. नाटक किरण झा, संजय ठाकुर, रंजीत कुमार झा, सुधाचन्द्र झा आदि कलाकार सं सजल छल.
अंतिम सत्र मे 'फगुआ ठहक्का' कार्यक्रम मे महानगरक कवि लोकनि बेस मनोरंजक कविता पढ़लनि. नबोनारायण मिश्र कवि लोकनि कें होरीक टोपी आ पुष्प द' स्वागत केलनि. वरिष्ठ कवि राम लोचन ठाकुरक अध्यक्षता मे डॉ. योगेन्द्र पाठक 'वियोगी', राजीव रंजन मिश्र, मिथिलेश कुमार झा, अमोद कुमार झा, रंजीत कुमार झा, विजय इस्सर, चंदनकुमार झा, भास्करानंद झा 'भास्कर', कामेश्वर झा 'कमल', डॉ. अनमोल झा, रूपेश त्योंथ कविता पढलनि. गंगा झा कार्यक्रम कें अपन चुटुक्का आ चरिपतिया सं मनोरंजक बनओने रहलाह.
कार्यक्रमक अंत मे उपस्थित भाषाप्रेमी लोकनि द्वारा मैथिली साधिका डॉ. अणिमा सिंहक निधन पर किछु क्षणक मौन राखि शोक प्रकट कएल गेल. ज्ञात हो जे मैथिली साधिका डॉ. अणिमा सिंह केर निधन 9 मार्च कें दिनक 10.40 बजे हुनक आवास पर भ' गेलनि. 'मिथिला दर्शन'क अधिष्ठाता संपादक डॉ. सिंह 92 बरखक छलीह आ किछु मास सं बेमार चलि रहल छलीह.
कार्यक्रमक अंत मे उपस्थित भाषाप्रेमी लोकनि द्वारा मैथिली साधिका डॉ. अणिमा सिंहक निधन पर किछु क्षणक मौन राखि शोक प्रकट कएल गेल. ज्ञात हो जे मैथिली साधिका डॉ. अणिमा सिंह केर निधन 9 मार्च कें दिनक 10.40 बजे हुनक आवास पर भ' गेलनि. 'मिथिला दर्शन'क अधिष्ठाता संपादक डॉ. सिंह 92 बरखक छलीह आ किछु मास सं बेमार चलि रहल छलीह.
— मिथिमीडिया ब्यूरो
Tags: हालचाल


text:
नवका- पुरनका लेख सर्च करु...
दिल्ली मे रविदिन, 24 नवंबर के मिथिला विभूति स्मृति पर्व समारोह
दिल्ली मे रविदिन, 24 नवंबर के अंतरराष्ट्रीय मिथिला विभूति स्मृति पर्व समारोह भ रहल अछि। ई समारोह जनपथ पर स्थित भीमराव अंबेडकर अंतरराष्ट्रीय केंद्र मे भ रहल अछि। भीमराव अंबेडकर इंटरनेशनल सेंटर जनपथ आओर केंद्रीय सचिवालय मेट्रो स्टेशन के पास छै। एहिठाम सं ऑटो या पैदल पहुंच सकय छी। अंतरराष्ट्रीय मिथिला विभूति स्मृति पर्व समारोह दिल्ली मे होय वाला सभ सं पैघ मैथिली कार्यक्रम अछि। विजय चंद्र झा जीक देखरेख मे भव्य कार्यक्रम होएत अछि। एहि मे केंद्रीय मंत्री संग मिथिलाक तमाम सांसद सेहो आबय छथिन्ह।
गीतनाद के बड्ड नीक कार्यक्रम होएत अछि। मोन प्रसन्न भ जाएत। एंट्री फ्री अछि। रवि दिन छुट्टी सेहो छै। सपरिवार आबि आनंद उठाउ।
सदस्यता लें टिप्पणियाँ भेजें (Atom)


text:
कार्यक्रम म' उपस्थित उर्जा मंत्री विजेन्द्र यादव कहला कि ई योजना सरकार केर सभ सँ पैघ योजना अछि आर एहि योजनाक अन्तर्गत अगला दुइ बरख म' हर घर क' बिजली देबाक लक्ष्य पूरा क लेल जायत। उर्जा मंत्री कहला कि योजना केन्द्र केर सहयोगक बगैर पूरा कायल जे रहल अछि आर प्रोजेक्ट म' एडीबी केर सहयोग लेल गेल अछि।
ओतहि, उप मुख्यमंत्री तेजस्वी यादव कहला कि सरकार एक बरख म' सात निश्चय क' पूरा करबाक लेल प्रतिबद्ध अछि। चुनाव के दौरान जनता सँ कायल गेल वादा लगातार पूरा भ' रहल अछि।
कार्यक्रम क' संबोधित करैत मुख्यमंत्री नीतीश कुमार कहला कि गाम म' विद्युतीकरण के काज अपेक्षा के अनुकूल नहि छल। सरकार हर घर क' बिजली केँ कनेक्शन देबाक फैसला लेना अछि। बिहार क' केन्द्र सँ आवंटित बिजली सेहो नहि भेटैत अछि। राज्य म' बिजलीक खपत औसतन 258 यूनिट अछि। मुख्यमंत्री कहला कि 20 नवम्बर 2016 क' सरकार रिपोर्ट कार्ड जारी करत।


text:
कलकत्ता. कोलकाता स्थित क्षेत्रीय कार्यालय मे रविदिन २२ सितम्बर भोरे १० बजे सं साहित्य अकादेमी द्वारा परिसंवाद ओ लेखक सं भेंट कार्यक्रम आयोजित भेल. कार्यक्रम चारि सत्र मे भेल. कोलकाता केर मैथिली प्रेमी लोकनि एहि कार्यक्रम मे नीक संख्या मे उपस्थित भेलाह. उद्घाटन सत्र मे साहित्य अकादेमी केर विशेष कार्य अधिकारी एन.सी. महेश स्वागत कयलनि आ सत्र केर अध्यक्षता मैथिली चिन्तक अंजय चौधरी कयलनि. उद्घाटन भोगेन्द्र झा ओ विषय प्रवर्तन साहित्य अकादेमी केर मैथिली परामर्श मंडल केर संयोजिका वीणा ठाकुर ओ बीज भाषण प्रख्यात मैथिली लेखक देवेन्द्र झा कयलनि. सत्रक अंत मे साहित्य अकादेमी केर मैथिली परामर्श मंडल केर सदस्य कामदेव झा धन्यवाद ज्ञापन कयलनि.
मैथिली भाषा एवं साहित्यक विकास मे साहित्यिक पत्र-पत्रिकाक योगदान विषय पर आयोजित परिसंवाद दू सत्र मे भेल. पहिल सत्र केर अध्यक्षता राजनन्दन लाल दास कयलनि. तारा कान्त झा, रामलोचन ठाकुर ओ अनमोल झा आलेख पाठ कयलनि. दोसर सत्र वीरेन्द्र मल्लिक केर अध्यक्षता मे शुरू भेल जाहि मे नवीन चौधरी, अशोक झा ओ मिथिलेश कुमार झा आलेख पढलनि. समापन सत्र केर अध्यक्षता किशोरी कान्त मिश्र कय्लनि आ पर्यवेक्षण महेंद्र हजारी कयलनि. गुणनाथ झा केर भाषणक पश्चात् परिसंवाद केर कार्यक्रम समाप्त भेल. मैथिली साहित्यिक लोकनि पत्र-पत्रिका कें भाखा-साहित्य केर प्राण बतओलनि.
सुरेश्वर झा लेखक सं भेंट कार्यक्रम मे अपन अनुभव ओ रचनात्मक यात्रा शेयर कयलनि. संगहि ओ उपस्थित मैथिलजन केर मैथिली भाखा-साहित्य पर आधारित विभिन्न प्रश्न केर उत्तर देलनि. वीणा ठाकुर उपस्थित मैथिलजन कें धन्यवाद देलनि. (Report: मिथिमीडिया ब्यूरो)
Tags: हालचाल


text:
गणेश
गणेश भगवान् हिन्दू धर्मावलम्बीसभक सभसँ पहिले पूजा होएवाला देवताक नाम छी गणेश। हात्तीक शिर तथा लोगक जेहन शरीर भेल पैग पेटवाला भगवान गणेशक विघ्न हर्ता तथा सिद्धि दै वाला सिद्धि विनायक कहिक पूजा कएल जाइत् अछि। ऋद्धि आ सिद्धि ईनकर पत्नी छी। नेपाल तथा भारतमे बहुतरास लोगसभक नाम गणेश राखल गेल अछि। शिवमहापुराणमे गणेशक नामसँ परिचित भगवान गणेशक जांत होम्एवाला,पुजा करिक तिथि ,मिति ,बिधि ,बिधानमे एकरुपता अछि | मुद्दा नेपालक सूदुरपश्चिम डोटी क्षेत्रमे गणेश भगवानक फरक नामसँ सेहो पहचानल जाइत् अछि |
जाहिना =
- डोटी बोगटानमे धिरगाणी (गणेश) कहल जाइत् अछि |
- डडेल्धुरामे गन्याप लाटो (बडालक लाटो देवता) कहल जाइत् अछि |
- दार्चुलामे लटिनाथ /लट्बाव (गणेश ) कहल जाइत् अछि |
गणेश शब्दक उत्पत्ति गण+ईश मिलके भेल अछि जेकर अर्थ होमएत् अछि गण सभक देवता। शिवगणमे प्रमुख गण नन्दी कहलावल जाइत् अछि । नन्दी सहित सभ गणसभक देवता गणेश कहलावल जाइत् अछि।
गणेशक रूपसँ की बुझाई पडैत अछि ?[सम्पादन करी]
शिर[सम्पादन करी]
कान[सम्पादन करी]
नाक[सम्पादन करी]
पेट[सम्पादन करी]
हातसभ[सम्पादन करी]
वाहन[सम्पादन करी]
भगवान श्री गणेशक जन्म[सम्पादन करी]
गणेश शब्दसँ सम्बन्धित बिषयसभ[सम्पादन करी]
चित्र ग्यालेरी[सम्पादन करी]
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
- Ganesha at Encyclopædia Britannica
- Ganesh: Symbol and presence


text:
कलकत्ता: मासिक साहित्यिक गोष्ठी 'संपर्क' केर एहि मासक बैसार अरुण प्रिंटिंग प्रेस कार्यालय मे आइ रविदिन 14 सितम्बर 2014क साँझ आयोजित भेल. बैसार मे महानगरक साहित्यकार लोकनि जुटलाह आ अपन टटका रचना पढ़लनि. प्रसिद्ध नाट्यनिर्देशक गंगा झा बैसारक अध्यक्षता केलनि. नवीन चौधरी, चंदन कुमार झा, रूपेश त्योंथ, आमोद कुमार झा अपन टटका रचना पढ़लनि आ उपस्थित लोकनि रचनाक त्वरित समीक्षा केलनि। बैसार मे रामलोचन ठाकुर, डॉ योगेन्द्र पाठक 'वियोगी', मिथिलेश कुमार झा, देवीशंकर मिश्र, लखनपति झा ओ नबोनारायण मिश्र सेहो उपस्थित छलाह.
(Report:मिथिमीडिया ब्यूरो)
Tags: हालचाल : एहिपार


text:
गाउँ विकास समिति
गाउँ विकास समिति (गाविस) नेपालक स्थानीय विकास मन्त्रालय अन्तर्गत निचलका तहक प्रशासनिक निकाय छी । प्रत्येक जिलामे बहुतेक गाविस अछि, मुदा सर्वसाधारण-सरकार अन्तरक्रिया आर प्रशासन उच्च होएत अछि । हाल नेपालमे ३,८०८ गाउँ विकास समिति अछि।[१] जनसङ्ख्याक आधारमे हरेक गाविस भिन्न भिन्न वार्डमे विभाजित अछि, जेकर सङ्ख्या औसतमे ९ सँ बेसी वा कम होएत अछि ।
नेपालक जिला आ ओ अन्तर्गतक गाउँ विकास समितिसभ[सम्पादन करी]
रुकुम जिला गाविससभ[सम्पादन करी]
अछाम[सम्पादन करी]
अर्घाखाँची[सम्पादन करी]
इलाम[सम्पादन करी]
उदयपुर[सम्पादन करी]
ओखलढुङ्गा[सम्पादन करी]
कैलाली[सम्पादन करी]


text: - कुन्दन कुमार कर्ण बेलायती वैज्ञानिक चार्ल्स डार्विनक विकासवादी सिद्वान्त अनुसार पृथ्वी पर रहल सम्पूर्ण जीवित प्राणी जियबाक लेल संघर्ष करैत रहै छै आ जे संघर्षमे सफल भ' जाइ छै सएह जियबै छै । मुदा, जखन प्रकृति आ राज्य दुन्नू कोनो समुदायके विपरीत भ' जाइ तँ ओहन परिस्थितिमे लाख संघर्ष केलाक बादो ओहि समुदायके दृष्टिकोणसँ डार्विनक सिद्धान्त गलत साबित भ' सकैए । मिथिला/मधेशक लोक राजनीति आ प्रकृति दुन्नूक चपेटमे छै । बाढि मिथिला/मधेशक निअति बनि गेल छै । प्रत्येक बरिस लोक एहिसँ पीडित आ आक्रान्त होइ छै । कोनो पांच दश बरिससँ नै । सैकड़ौ बरिससँ । बाढि आबि लोकवेद, धनमाल, पोखरि क' मांछ, घर, अनाज सब देहाक ल' जाइ छै । राष्ट्रिय, अन्तराष्ट्रिय मिडियामे खूब चर्चा होइ छै । ढेर रास संघ संस्थाद्वारा राहत संकलन होइ छै । बंटाइ छै । सरकारद्वारा अनुदानक घोषणा कएल जाइ छै । बस किछु महिनाबाद सब बिसरि जाइ छै । अगिला बरिस फेर वएह रवैया । आखिर कहिया धरि ई चक्र चलैत रहतै ? एकर दीर्घकालीन निपटाराक उपाय की ? सामान्य रुपसँ सोचल जाइ तँ बाढि प्राकृतिक विपतिके रुपमे नजरि आएत मुदा नेपालक